"Onlara deyəcəm ki, bizi qürurlandırın" - Tahir Gözəl - İdmanXəbər\n“Onlara deyəcəm ki, bizi qürurlandırın” – Tahir Gözəl\n“Qarabağ”ın vitse-prezidenti Tahir Gözəl Avropa Liqasının 5-ci turunun “Sevilya” ilə sabahkı oyunu öncəsi İspaniyaya ezam olunmuş jurnalistlərin suallarını cavablandırıb. İdmanxeber.az-ın məlumatına görə, o, əvvəlcə görüş barədə fikirlərini bildirib.\n– Çox önəmli oyundur. “Sevilya” İspaniyanın üç ən böyük klubundan biridir. Hazırda da La Liqada 3-cü yerdədirlər. “Barselona” və “Real Madrid”lə aralarında 1 xallıq fərq var. “Qarabağ”ın məqsədi növbəti mərhələyə yüksəlməkdir. Bunun üçün şansımız var. Qurban Qurbanovla görüşüm oldu. Komandaya onlardan möhtəşəm oyun gözlədiyimi dedim. Nəticəni heç vaxt bilmək olmaz. Bizə yaraşan meydana həyacan dolu, özünə inanan komandanın çıxmasıdır. Enerjimiz, qoçaqlığımızla “Sevilya”nı təəccübləndirmək istəyirik.\n– “Atletiko” və “Sevilya”nın oyun tərzi çox fərqlidir. “Atletiko” ilə oyunlarımız alındı. Əslində, bu, bizə cəsarət verir. “Sevilya” nəhəng klubdur. Amma “Qarabağ” da imkansızları bacarmış klubdur. Komandaya inanıram. Əsas odur, cəsarətli mübarizə aparaq. Sabah futbolçularda bunu görmək istəyirəm.\n– “Sevilya” qrupdan çıxmaq tapşırığını həll edib. Bu, “Qarabağ”a maneə olar bilər, yoxsa əksinə?\n– Adətən, Qurbanovun futbolçularla söhbətinə qarışmıram. Amma sabah üçün onlara deyəcək sözüm budur ki, bizi qürurlandırın. Onlara buradan 100 faiz qələbə ilə çıxmağı söyləmirəm. Bunlar hamısı bir az da bəxt, şans məsələsidir. Amma siz sabah “Sevilya” önündə möhtəşəm komanda olduğunuzu göstərməyə borclusunuz.\n“Sabah oyundan zövq almağa çalışacağıq” – Xayme Romero\nPremyer Liqamızda 13-turun hakimləri


Qırmızı və Qara Yazar: Stendal Bookmate’te Çevrimiçi Oku\n“Qırmızı və Qara” romanı XIX əsr fransız ədəbiyyatının görkəmli nümayəndəsi, psixoloji realizm janrının banilərindən biri olan Stendalın (əsl adı Mari-Anri-Beyl – 1783–1842) yaradıcılığının zirvəsi hesab edilir. Romandakı hadisələr 1830-cu il Fransa inqilabından sonrakı dövrdə cərəyan edir. Əsərin qəhrəmanı Jülyen Sorel kilsə xadimi olmaq istəyən savadlı, şöhrətpərəst bir gəncdir. Əslində, o heç Allahın varlığına da inanmır, din onun üçün sadəcə olaraq, karyera vasitəsidir. Jülyen ürəyində Napoleona rəğbət bəsləyir və belə hesab edir ki, əgər onun vaxtında doğulsaydı daha yüksək mənsəbə çata bilərdi. İndisə zəmanə dəyişdiyinə, cəmiyyətdə üstün mövqelərə nail olmağın yolu yalan və riyakarlıqdan keçdiyinə görə gənc din xadimi yeni oyun qaydalarını məmnuniyyətlə qəbul edir, bu yolda qanlı cinayət törətməkdən belə çəkinməyərək həyatını faciəli sonluqla başa vurur. Müəllif mənsəb hərisliyiylə daxili qüruru və eqosu arasındakı ziddiyyətlər içində çabalayan qəhrəmanının həm romantik sevgi hisslərini, həm ehtiraslı eşq səhnələrinin ruhi-cismani incəliklərini ustalıqla təsvir edir, həm də sosial münasibətlər sferasında cəmiyyəti bürüyən meşşanlıq, şəxsiyyətin deqredasiyası kimi mühüm ictimai problemlərin kökünü mahir bir psixoloq kimi açır və sonadək oxucunu öz cazibədar təhkiyəsinin ovsunu altında saxlayır.\n15-18 yaşlı yeniyetmələrin həyatı daha yaxşı anlaması üçün olan bir klassik əsərdir.\nNüfuz! Cənab, necə düşünürsünüz, bunlar boş şeylərdi? Axmaqların hörməti, ağzını ayırıb baxan uşaq-muşağın gözlərindəki məftunluq, varlıların həsədi, müdrikin yuxarıdan həqarətlə baxmağı.\nOnlar ürəyi ağrıtmadan kövrəldə bilməzlər...\nXuraman Musayevaalıntı yaptı2 ay önce\nƏgər onlar Parisdə yaşasaydılar, Jülyenlə xanım Renalın münasibətləri belə ləng inkişaf eləməzdi. Çünki Parisdə sevgi – romanların övladıdı. Gənc mürəbbi və çəkingən xanım üç-dörd roman oxuyub, Jimnaz teatrında bir neçə mahnıya qulaq asandan sonra tezcənə hisslərini aydınlaşdırardılar. Romanlar onlara kimləri nümunə götürməyi, rollarının nədən ibarət olduğunu, kimə oxşamaq lazım gəldiyini öyrədərdi. Beləliklə də, tez, ya gec bəlkə də heç bir sevinc yaşamadan, hətta bəlkə heç istəmədən, qarşısında bu nümunələri görən Jülyen şöhrətpərəstlikdən olsa belə, o nümunəyə uyardı.


Azərbaycan və Avropa İttifaqı (Aİ) arasında yeni saziş üzrə danışıqlar yaxın günlərdə başa çata bilər. Müşahidəçilər sazişin yaxın zamanda imzalanacağına inanır.\nSazişin imzalanması məsələsi ölkə hökumətinin və demokratik dəyərlərə inanan bütün icyimai-siyasi təşkilatların diqqətindədir. Azərbaycanın müxalifətdə olan siyasi partiyaları da davamlı olartaq Avropa institutlarına inteqrasiyasının dərinləşdirilməsini dəstəkləyir.\nSaziş nələri özündə ehtiva edə bilər?\nAvropa İttifaqı və Azərbaycanın bağlayacağı saziş layihəsinin mətni hələ ictimaiyyət üşün açıqlanmayıb. Amma, Aİ-nin Şərq Tərəfdaşlığı Proqramı çərçivəsində ölkələrlə imzaladığı sazişlərə siyasi, iqtisadi, ticarət, enerji, regional təhlükəsizlik və münaqişələrlə bağlı məsələlər daxil edilib. Səndələrdə siyasi sahədə əməkdaşlıq önəmli yer tutur.\nSazişlərdə yerli məhsulların Avropa İttifaqı bazarlarına çıxışının yaxşılaşdırılması üçün ölkələrin qanunvericiliyinin və prosedurlarının Aİ-nin ən mühüm beynəlxalq ticarət norma və standartlarına uyğunlaşdırılması nəzərdə tutulur.\nİnsan hüquqları və ümumilikdə fundamental azadlıqların Avropa dəyərlərinə uyğunlaşdırılması üçün real islahatların aparılması bütün sazişlərin ana xəttini təşkil edir.\nElmar Məmmədyarov: “Sazişin 90 faizi razılaşdırılıb”\nBu il aprelin 4-də Azərbaycanın xarici işlər naziri Elmar Məmmədyarov Brüsseldə Avropa İttifaqı-Azərbaycan Əməkdaşlıq Şurasının 16-cı iclasında çıxış edərkən saziş üzrə danışıqların tezliklə yekunlaşacağı ilə bağlı müsbət fikirdə olduğunu bildirib.\nDanışıqları tezliklə yekunlaşdırmaq istiqamətində birgə imkanlarımızın mövcudluğu ilə bağlı müsbət fikirdəyəm.\n“Bu yaxınlarda, biz danışıqları, onun bütün 3 hissələri üzrə sinxronlaşdırmaya müvəffəq olmuşuq. Belə ki, artıq 90 faizi razılaşdırıldığına görə bu gün bizim olduqca yaxşı imkanımız var. Mən danışıqları tezliklə yekunlaşdırmaq istiqamətində birgə imkanlarımızın mövcudluğu ilə bağlı müsbət fikirdəyəm," o bildirib.\nFederika Moqerini: “Danışıqlar yekun və həlledici mərhələsindədir”\nElmar Məmmədyarov və Federika Mogerini-11.07.2018 - ci il\nAvropa İttifaqının xarici işlər komissarı Federika Moqerini ümid edir ki, “çox tezliklə” Avropa İttifaqı və Azərbaycan arasında yeni ticari və siyasi razılaşmanın hazırlığı başa çatdırılacaq.\n2017-ci ildən yeni saziş çərçivəsi barədə danışıqlara başlanıb.\nFederika Moqerini deyib ki, Brüssel və Bakı “yeni ambisiyalı ikitərəfli sazişə” dair danışıqların “yekun və həlleci mərhələsindədir”.\nEkspertlər bildirir ki, Avropa İttifaqı ilə assosiasiya, habelə “dərin və hərtərəfli azad ticarət” sazişləri imzalamış Ukrayna və Gürcüstandan fərqli olaraq Azərbaycan Brüssellə ticarətə dair bir sıra məqamlarda mövqeyini hələ yaxınlaşdıra bilməyib.\nGüclü siyasi iradə var, qalan məsələlər reallaşa bilər, odur ki, inşaallah biz bu məqsədə çata bilərik.\nFederika Moqerini, Avropa İttifaqının xarici işlər komissarı\n“Danışıqlar o yerdədirki, güclü siyasi iradə var, qalan məsələlər reallaşa bilər, odur ki, inşaallah biz bu məqsədə çata bilərik,” Moqerini qeyd edib.\nMoqerini habelə son zamanlar Azərbaycan və Ermənistan arasında təmasların artması məsələsinə toxunub və bildirib ki, Dağlıq Qarabağ münaqişəsinin uzunmüddətli həlli təkcə iki ölkə üçün yox, bütün region üçün faydalı ola bilər.\n“Biz Azərbaycanda vətəndaş cəmiyyətinin və insan haqları müdafiəçilərinin hərəkət məkanının hələ də məhdud olaraq qaldığını müşahidə edirik, lakin prezident İlham Əliyevin “siyasi məhbusları” əfv etməsini alqışlayırıq,” o diqqəti insan haqalrtı ilə bağlı məsələlərə də yönəldib.\nİlqar Məmmədov: “REAL Avropa Birliyi ilə sənədin imzalanmasını dəstəkləyir”\nMüxalifətdə olan REAL Partiyasının sədri İlqar Mənnədov sual edir ki, Avropa Birliyi və Azərbaycan arasında üzünmüddəli münasibətləri tənzimləyəcək sənədin tezliklə imzalanması nə üçün zəruridir?\n“Əlbəttə, biz hələ o sənədi görməmişik, lakin onun demokratik dəyərlərə xidmət baxımından yaxşı olacağına bir neçə əsaslı gumanımız var.\nAvropa Parlamenti ötən il qətnamə qəbul edərək birmənalı bəyan etdi ki, siyasi məhbuslar məsələsi çözülməyincə və digər demokratik irəliləyişlər təmin olunmayınca Avropa Komissiyasının imzalayacağı o sənədi qüvvəyə mindirməyəcəkdir.\nBu tələb Avropa Komissiyası üçün vacib təkandır ki, Azərbaycan hakimiyyəti ilə danışıqlar zamanı həmin mövzuda prinsipial mövqedən çıxış etsin.\nGürcüstan, Ukrayna, Ermənistan, və Moldova ilə imzalanmış eyni növdən olan sazişdən sonra bu ölkələrin heç birində “saxta” adlandıra biləcəyimiz seçki keçirilməyib. Orada seçki standartları ancaq yüksəliş yaşayıb və bunun bizdə də təkrarlanacağını düşünmək olar.\nGürcüstan, Ukrayna, Ermənistan, və Moldova ilə imzalanmış eyni növdən olan sazişdən sonra bu ölkələrin heç birində “saxta” adlandıra biləcəyimiz seçki keçirilməyib.\nAyrıca onu da vurğulayım ki, əsas məsələ təkcə demokratik dəyərlərə münasibətin o sənəddə necə əks olunacağı deyil. Həm də Azərbaycan hakimiyyətinin Qarabağ münaqişəsi məsələsində lazımi prinsipiallıq göstərib-göstərməyəcəyidir. Sənəd dərc olunandan sonra buna qiymət verəcəyik.\nSazişin qüvvəyə minməsi ikimərhələli prosesdir. İmzalanma ancaq birinci mərhələdir. Əgər indi münasib geosiyasi şərait varsa, fürsət mütləq istifadə olunmalı və sənəd imzalanmalıdır. Bu haqda ən keyfiyyətli dəyərləndirmə etmək imkanı hələ ki, ancaq hakimiyyətin əlindədir.\nİkinci mərhələ – sənədin parlamentlər tərəfindən təsdiqlənməsidir. Təsdiqlənməyə (ratifikasiyaya) qədər vacib demokratik şərtlər yerinə yetirilməsə, sənədin qarşısını Avropa Parlamentində almaq olar. Biz bunun üçün uyğun kampaniya keçirə bilərik.\nREAL indi imzalanmanı dəstəkləyir və Brüsseldə bununla REAL-ın təmsilçilərilə məsləhətləşmələr keçirilmişdi. Bu o deməkdir ki, Avropa Parlamentindəki ratifikasiya prosesi zamanı REAL-ın deyəcəyi söz mütləq nəzərə alınacaq. Yəni, siyasi məhbular məsələsi çözülməsə və digər (xüsusilə də seçki ilə bağlı) digər problemlər həllini tapmasa, REAL Avropa Parlamentində sənədin qarşısının alınması üçün əlindən gələni edəcək”, Məmmədov qeyd edib.\nArif Hacılı: “Sazişi Avropa İttifaqı deyil, Azərbaycan hazırlayıb”\nMüsavat Partiyasının başqanı Arif Hacılı bildirib ki, sazişdə insan haqları, iqtisadi, mədəni əlaqələr, regional təhlükəsizlik və digər məsələlərin yer alacağı gözlənilir.\n“Aİ ilə Azərbaycan arasında bağlanacaq saziş Avropa Şərq Tərəfdaşlığı Proqramında iştirak edən ölkələrlə bağlanılan sazişlərlə oxşar olsa da bir sıra fərqli cəhətlər də var.Bu saziş layihəsi Aİ-nin bundan əvvəlki ənənəsindən fərqli olaraq Aİ tərəfindən deyil Azərbaycan tərəfindən hazırlanıb. Buradan o nəticəyə gəlmək olar ki, siyasi, insan haqları və demokratiyaya aid olan məsələlər mümkün qədər məhdudlaşdırılıb.\nSazişlə bağlı müzakirələr xalqın xəbəri olmadan qapalı aparılır. Yeri gəlmişkən, bizim bu müzakirələrin şəffaflığı üçün zamanında etdiyimiz bütün cəhdlər nəticə vermədi. Avropa Parlamentinin bəzi üzvləri, Aİ-nin nümayəndələri ilə apardığımız müzakirələrdən bizə aydın oldu ki, sazişin bağlanmasını ləngidən yalnız siyasi deyil, həm də iqtisadi məsələlərdir. Azərbaycanın Dünya Ticarət Təşkilatına daxil olmaması Aİ ilə Azərbaycanın iqtisadi inteqrasiyası üçün ciddi problemlər yaradır. Təəssüf ki, bu ziddiyyətlərin necə həll olunduğu barədə də məlumat verilmir.\nAİ- nin Azərbaycanla apardığı müzakirələr faydalı olsa bu müzakirələrin nəticəsində ortaya çıxacaq sənədin mahiyyəti barədə narahatlıq üçün ciddi əsaslar var. Aİ ilə saziş Azərbaycanda indi mövcud olan faktiki vəziyyətin davam etməsinə şərait yaratmamalı, əksinə xalqımızın hüquqi dövlət, demokratik cəmiyyət qurucuıuğu uğrunda apardığı mübarizəyə təkan verən hadisəyə çevrilməlidir.\nAİ ilə sazişdə müstəqil məhkəmələrin, sərbəst toplaşma, söz və ifadə azadlıqlarının, azad seçki hüququnun təmin edilməsi, siyasi məhbus probleminin birdəfəlik həll olunması kimi məsələlərin zəruri şərt olaraq öz əksini tapması ölkəmizdə demokratik inkişaf üçün ciddi töhfə olardı. Azərbaycan xalının indiki və gələcək nəsillərinə vacib olan bu sazişlə bağlı müzakirələrin şəffaflığı təmin olunmalı, bu mövzuda geniş ictimai diskussiyaların təşkil edilməsinə nail olmaq üçün səylər artırılmalıdır,” Müsavat lideri qeyd edib.\nQubad İbadoğlu: “Avropa İttifaqı sazişin son layihəsini dərc etsin”\nAzərbaycan Demokratiya və Rifah (ADR) Hərəkatının Azərbaycanla Avropa Birliyi arasında danışıqlara dair mövqe sənədində deyilir ki, ADR hərəkatı Azərbaycanın avro-atlantika məkanına səmərəli və hər iki tərəf üçün faydalı inteqrasiyasının tərəfdarıdır.\n“BizAvropa Parlamentinin Tövsiyələrində Azərbaycanla Strateji Əməkdaşlıq Sazişinin imzalanması üçün irəli sürülən şərtlərin tam yerinə yetirilməsini vacib sayırıq. Bildiririk ki, Azərbaycan hakimiyyətinin son zamanlar islahat adı altında atdığı addımlar sistemsiz və yarımçıq xarakter daşıdığına, ictimai iştirakçılıqla müşahidə olunmadığına, işlək və effektiv icra mexanizmləri ilə təmin olunmadığına görə, hazırkı vəziyyət və gözləntilər Avropa Parlamentinin Azərbaycanla sazişin bağlanması üçün irəli sürdüyü şərtlərə cavab vermir.\nHesab edirik ki, Avropa İttifaqının əsas dəyərlərinə və hüquqlarına hörmətin təmin edilməsi istiqamətində Azərbaycan hakimiyyəti tərəfindən edilən səylər yetərincə deyildir. Odur ki, Avropa Parlamenti Azərbaycanla əməkdaşlıq və tərəfdaşlıq sazişi bağlanması üçün danışıqları aparanlara irəli sürdüyü şərtlərə əməl olunması üçün bundan sonra aşağıdakı istiqamətlərdə islahatların aparılmasına ehtiyac vardır.\nAvropa Birliyinin Azərbaycan nümayəndəliyindən nəyə görə yalnız bir partiyanın nümayəndələrinin Brüssel səfərinə texniki dəstək verdiyi ilə bağlı rəsmi izahat istənilsin. Əslində belə səfərlər müxtəlif siyasi partiya və ictimai təşkilatların təmsilçiliyi ilə qrup şəklində təşkil olunmalıdır.\n1) Avropa İttıfaqı və Azərbaycan arasında saziş imzalanmamışdan əvvəl Azərbaycanda həbsdə olan siyasi məhbuslar, vicdan məhbuslarının hamısı azad olunmalı, əsas azadlıqları və dinc toplaşma azadlığının bütün formaları təmin edilməli, dinc mitinqlərin keçirilməsinə qoyulan əsassız baryerlər aradan qaldırılmalı, eləcə də hakimiyyət ali səviyyədə seçki institutlarına, qanunun alliliyiyinə etimadın bərpası, insan hüquqları və əsas azadlıqlara əməl olunması üçün dialoqa açıq olduğunu bəyan etməli və bu prosesdə müxtəlif tərəflərin iştirakına nail olmalıdır.\n2) QHT-lərin dövlət qeydiyyatı kommersiya qurumlarının dövlət qeydiyyatına uyğunlaşdırılmalı, xarici hüquqi şəxsin qanuni təmsilçisi və təsisçisi üçün nəzərdə tutulan məhdudiyyətlər ləğv olunmalı, QHT-lərin fəaliyyətinə yaradılan hüquqi və tənzimləyici baryerlər aradan qaldırılmalı, QHT-lərin aldıqları qrantların və ianələrin dövlət qeydiyyatına tətbiq olunan icazə sistemi məlumatlandırma ilə əvəzlənməlidir. Bununla yanaşı Azərbaycanda azad və plüralist KİV-i dəstəkləmək üçün rəqabətli mühit yaradılmalı, diskriminasiyalar və azad mətbuatın internet vasitəsilə Azərbaycan ərazisində yayımına qoyulan bloklar aradan qaldırılmalıdır.\n3) Məhkəmə sisteminin qərəzsizliyini və onun icra hakimiyyətindən asılı olmamasını təmin etmək üçün məhkəmə sistemində nəzərdə tutulan dəyişikliklərin icrasının effektivliyini artırmaq məqsədilə bu posesdə ictimai iştirakçılıq genişləndirilməli, hakimlərin seçilməsi, məhkəmənin gedişi, qərarları və ondan şikyaətlərə baxılması ilə bağlı informasiyalara çıxış, hesabatlılıq və şəffaflıq təmin edilməlidir. Bununla yanaşı əhalinin hüquqi müdafiəsinin effektivliyini və əlçatanlığını təmin etmək və müstəqil müdafiə institutlarının inkişafı üçün vəkilliyə qəbulla bağlı şifahi imtahan ləğv olunmalı, alternativ vəkillik kollegiyalarının fəaliyyətinə şərait yaradılmalı, hüquqşünaslara etibarnamə ilə təmsil hüququnu məhdudlaşdıran norma aradan qaldırılmalıdır.\n4) İqtisadi cinayətlərə, korrupsiya, çirkli pulların yuyulması, vergidən yayınmaya qarşı mübarizənin səmərliliyinin artırılması üçün vəzifəli şəxslər, hakimlər, prokurorlar, parlament üzvləri tərəfindən maliyyə xarakterli məlumatların təqdim olunması ilə əlaqədar bəyannamələr ictimaiyyətə açıqlanmalıdır.\n5) Avropa Birliyi ilə ticarət və investisiya əməkdaşlığının gücləndirilməsi üçün “Rəqabət Məcəlləsi” qəbul olunmalı, rəqabətin qorunmasına və istehlakçıların müdafiəsinə məsul olan dövlət instututunun müstəqilliyi artırılmalı, Azərbaycanın Dünya Ticarət Təşkilatı ilə danışıqlar prosesini sürətləndirilməli və üzvlük məsələsi yaxın 1 ildə yekunlaşdırılmaldır.\nADR Hərəkatı hesab edir ki, yuxarıda sadalanan 5 istiqamət üzrə öhdəliklər Azərbaycan hakimiyyəti tərəfindən yerinə yetirilməyincə Avropa İttifaqı ilə yeni sazişin ilkin qaydada qüvvəyə minməsinə Avropa Parlamenti razılıq verməməlidir,” mövqe sənədində deyilir.\nADR Hərəkatının rəhbəri Qubad İbadoğlu hesab edir ki, ictimai siyasi təşkilatların iştirakı ilə Azərbaycanla Avropa Birliyi arasında danışıqlara dair müzakirə təşkil edilməlidir.\n“Avropa Birliyinin Azərbaycan nümayəndəliyindən nəyə görə yalnız bir partiyanın (REAL Partiyası nəzərdə tutulur-red) nümayəndələrinin Brüssel səfərinə texniki dəstək verdiyi ilə bağlı rəsmi izahat istənilsin. Əslində belə səfərlər müxtəlif siyasi partiya və ictimai təşkilatların təmsilçiliyi ilə qrup şəklində təşkil olunmalıdır. Avropa Birliyi və Azərbaycan hakimiyyəti arasında danışıqların hazırkı statusunu dair hər 2 tərəfin- Avropa İttifaqı və Azərbaycan hakimiyyəti- rəsmi mövqeyi açıqlasın və imzalanmaya təqdim olunacaq sazişin son layihəsini dərc etsin”, İbadoğlu bildirib.\nAzərbaycan-Avropa İttifaqı əlaqələri\nAvropa Ittifaqı-Azərbaycan biznes forumu - 18.05.2016 -cı il\n1998-ci ildə Aİ Azərbaycana xüsusi elçisini təyin edib. 2000-ci ildə Azərbaycanın Aİ yanında Nümayəndəliyi təsis edilib.2003-cü ilin iyul ayında Aİ Cənubi Qafqaz üzrə xüsusi nümayəndəsini təyin edilib.\n2017-ci ilin noyabrında qurumla Ermənistan arasında tərəfdaşlıq sazişi imzalanıb.Ancaq, hələlik Aİ ilə Azərbaycan bu sazişi imzalamayıb.


ƏSA Teatrının və sosial müəssisədə peşə kursu keçmiş məzunların “Nəsimi” antreprizası böyük maraqla qarşılanıb\nƏSA Teatrının və sosial müəssisədə peşə kursu keçmiş məzunların “Nəsimi” antreprizası böyük maraqla qarşılanıb\nİnklüziv teatr olan ƏSA Teatrı və Əmək və Əhalinin Sosial Müdafiəsi Nazirliyinin sosial müəssisələrində peşə reabilitasiya kursu keçmiş məzunların birgə hazırladıqları, nazirliyin dəstəyi ilə ərsəyə gələn “Nəsimi” antreprizasının nümayişləri tamaşaçıların böyük marağına səbəb olub.\nAntrepriza Prezident İlham Əliyevin Sərəncamına əsasən, böyük Azərbaycan şairi və mütəfəkkiri İmadəddin Nəsiminin 650 illik yubileyi ilə əlaqədar 2019-cu ilin “Nəsimi ili” elan edilməsi münasibətilə keçirilən “Nəsimi – şeir, incəsənət və mənəviyyat Festivalı” çərçivəsində nümayiş olunub. Nizami Kino Mərkəzində keçirilən təqdimat tədbirində Heydər Əliyev Fondunun vitse-prezidenti Leyla Əliyevanın da iştirak etdiyi antrepriza böyük tamaşaçı marağı nəzərə alınmaqla daha bir gün nümayiş olunub.\nTamaşada iştirak edən gənclər hərəkət məhdudiyyətli olmalarına baxmayaraq, bədii plastikadan məharətlə istifadə edərək, antreprizanın ruhunu, Nəsimi dühasını, böyük şairin dərin mənalara söykənən təkrarsız fəlsəfi-poetik dünyasını, onun mübarizliyini, qəlbən bağlandığı həqiqəti və haqdan dönməzliyini auditoriyaya dolğun şəkildə çatdırıblar. Nihad Qulamzadənin bədii rəhbəri olduğu və quruluş verdiyi tamaşada bəstəkar Vüqar Camalzadənin müsiqisi, aktyorların (Elşən Əsgərov, Rafael Şahbəyli, Səmayə Ağayarova, Cəmilə Məmmədli, Mehdi Cənnəti, Aysel Əlizadə, Rəhimə Abdinova, Elvin Mirzəyev, Pegah Dafe, Riad Sultanov və b.) ifaları, xüsusən Nəsiminin ustadla qarşılaşması, ruhunun əbədi dünyada nura qovuşmağı və s. səhnələri tamaşaçılar tərəfindən maraqla qarşılanıb.\nQeyd edək ki, “Nəsimi” antreprizası Əmək və Əhalinin Sosial Müdafiəsi Nazirliyi və əlilliyi olan şəxslərdən ibarət ƏSA Teatrının növbəti birgə və uğurlu layihəsidir. Belə ki, bundan əvvəl də nazirliyin dəstəyi ilə teatr Moris Meterlinkin “Göy quş” pyesini peşəkar şəkildə səhnələşdirib.\nSaxtakarlıq faktı aşkar olunduğuna görə 779 vətəndaşın ünvanlı dövlət sosial yardımı...


Prosineçkiyə ayrılan zaman yetərlidi? » Football-plus.az\n11 okt 21:28yigma\nProsineçkiyə ayrılan zaman yetərlidi?\nSabiqlər diqqəti klublara çəkdi\nDaha bir seçmə mərhələnin sonuna gəldik. Robert Prosineçkinin rəhbərlik etdiyi yığma “boyundan yuxarı tullanmağı” bacarmadı, mundialın final mərhələsi ilə bağlı tsiklin əvvəlində qurulan xəyallar gerçəkləşmədi. Cəmi 1 xal artıq toplamaqla rekordunu yeniləyən milli qrupu adət etdiyimiz yerdə - 5-ci pillədə bitirdi. Artıq bütün diqqətlər AFFA İcraiyyə Komitəsinin verəcəyi qərara yönəlib. Görəsən, futbol rəhbərliyi Prosineçki ilə yola davam edəcəkmi? Yoxsa AÇ-2020-nin final mərhələsini hədəf kimi göstərən AFFA xorvat mütəxəssislə sağollaşacaq? Bəs yığmanın sabiq çalışdırıcıları bu haqda nə düşünür? Onlar Prosineçkinin qalmasının, yoxsa yola salınmasının tərəfdarıdı? Nəzərə alaq ki, bundan əvvəlki tsikldə 4 oyundan sonra yığmanın “sükanı arxasına” keçən xorvatı həmin seçmə mərhələdəki nəticələrə görə heç kim “dar ağacına çəkmədi”. Çünki marafonun əvvəli boşa verilmişdi, vəziyyəti düzəltmək çətin idi, komandaya, ölkəmizin futboluna alışmaq zaman tələb edirdi. Ancaq bu tsikldəki nəticələrə görə birbaşa Prosineçki cavabdehdi. Görəsən, sabiqlər xorvata ayrılan zamanı kifayət sayırmı?\nŞahin Diniyev: “Əslində çətin sualdı. Azarkeş, jurnalist və ya federasiya rəsmisi kimi bu məsələ ilə bağlı hansısa fikir söyləmək daha asan olar. Ancaq öz həmkarımız haqda söz deməyə çətinlik çəkirəm. Çünki burda müqavilə bağlayan iki tərəf var: federasiya və baş məşqçi. Prosineçkinin işinə İcraiyyə Komitəsi mütləq qiymət verməlidi. Hansı mənfilər, hansı müsbətlər oldu. İşin yaxşı və pis tərəfləri müzakirə eidlməlidi. Bu milli komandadı. Bir-iki nəfərin fikri ilə qərar qəbul edilə bilməz. Mütəxəssislərin, İK üzvlərinin, federasiya rəhbərliyinin – hər kəsin düşüncəsi önəmlidi. Baş məşqçinin işi onun özü ilə bir yerdə müzakirəyə çıxarılmalıdı. Ondan sonra qərar verilməlidi. “Qalmalıdı, yoxsa getməlidi” sualına cavab verməyim bir qədər etikadan kənardı. Onu yığmaya biz gətirməmişik ki, biz də sağollaşaq. Mənfi və müsbət məqamları nəzərə alıb, yekun qərar çıxarılmalıdı. Yığmanın uğuru klubların uğurundan asılıdı. O mümkün deyil ki, klublarda inkişaf zəif olsun, yığma yüksək nəticələr əldə etsin. Dünyada məlum tendensiya var. Gəlin “Qarabağ”ın, “Qəbələ”nin əməyini yerə vurmayaq. Klubların uğuru fonunda milli də oynamağa başladı. Futbolçular “Qarabağ” və “Qəbələ”nin heyətində qrup həyəcanı yaşadılar, buna alışdılar. Beynəlxalq arenada qazanılan təcrübə yığma üçün müsbət amil idi. Bu baxımdan daha çox klubların əməyini qeyd etmək olar. Kim olur-olsun, heç bir məşqçi deyə bilməz ki, mən köklü dəyişiklik etdim. Çalışdırıcı əlindəki “material”a uyğun nələrsə edə bilər. Yığma məşqçisi “pəncərə” zamanı futbolçuların fiziki hazırlığına təsir edə bilmir. Çünki 3-4 gün ərzində bu mümkünsüzdü. Ən uyğun heyəti seçib oynaydırsan. Millinin məşqçisinin əməyini də yerə vurmaq doğru olmaz. Düzdü, futbolçu klubundan hazır gəlməlidi. Lakin onların vəhdətini təşkil edib, sistem formalaşdırmaq da lazımdı. Gəlin təkcə mənfi məqamları qeyd etməyək, Prosineçkinin yaxşı cəhətləri də var. Əlində olan “material”la hücum futbolu oynatmağa çalışır, komanda rəngarəng oyun sərgiləyirdi. Sadəcə, sabitlik çatmır. Deyək ki, seçmə mərhələyə gözəl başladılar, ancaq sonradan 7 oyunun 6-da məğlub oldular. Bu da adamı düşünməyə vadar edir. Bütün günahı Prosineçkinin üstünə yıxmağın tərəfdarı deyiləm. O da məşqçi kimi nə bacarırsa, onu göstərməyə çalışdı. Həm mənfi, həm də müsbətləri var. Yenə deyirəm, qərarı rəhbərlik verəcək. O ki qaldı vaxt məsələsinə, heç bir məşqçi bir mövsümün onun üçün yetərli olduğunu deyə bilməz. Bu mümkün deyil. Məşqçiyə bir yerdə nə qədər çox vaxt verərlərsə, bir o qədər sabitlik yaradar. Ancaq bu həmin çalışdırıcının baxışından, onun məşqçilik bacarığından da asılıdı. Sabitlik nə deməkdi? Eyni məşqçi, eyni heyət, eyni futbol fəlsəfəsi. Bu da sabit qazanılan nəticələrə gətirib çıxarır. Kimdən soruşsaz, deyəcək ki, uğurun əsas açarlarından biri eyni məşqçiyə uzun müddət şans verməkdi. İki-üç il yox, daha çox işləməlidi. Dünya praktikasında da bunu görmüşük. Hansı klubda sabitlik varsa, həmin komanda daha çox uğur qazanır. Bir mövsümdə bir neçə baş məşqçi dəyişirlərsə, müsbət nəticələr əldə etmək çətindi”.\nAğasəlim Mircavadov: “Prosineçkinin gedib-getməməsi bizdən asılı məsələ deyil. Buna rəhbərlik qərar verəcək. Vaxt məsələsinə gəlincə... Biz Foqtsa 7 il güvəndik. Prosineçkinin uğuru var. Bu seçmə mərhələyə kimi heç kim 10 xal toplamamışdı. Onu da nəzərə alaq ki, Foqtsun dönəmində ölkə çempionatında 10-12 komanda oynayırdısa, indi 8 klub var. Məşqçi də bu klublardan oyunçu seçir. Bunu bir neçə sözlə saf-şürük etmək olmaz, əsaslı təhlil aparılmalıdı. İnandığın məşqçidisə, ona daha çox şans vermək olar. Yəni uğur qazanacağına güvənib, vaxt verə bilərsən. Yığma “artırıb” deyəndə ki, indi oyun var. Düzdü, qarşılaşmadan-qarşılaşmaya fərq olub. Bu başqa məsələdi. Lakin razılaşaq ki, hazırda millidə oyun görürük. Biri var komanda meydanda əziyyət çəkir, tam olaraq müdafiəyə qapanır, yalnız əks-hücumlara bel bağlayır. Ancaq indi müdafiə olunmaqla yanaşı, yığma daha ağıllı hücumlar qurur, futbolçular irəli getməkdən çəkinmir. Bəzən deyirik ki, bu seçmə mərhələdə futbolçu “artırıb”. Gəlin bu məsələdə klublardan, çempionatdan danışaq. Hər şey futbolçunun klubundakı oyunundan asılıdı. Artıq şablon səslənsə də, deməliyik ki, futbolçu millinin düşərgəsinə hazır gəlməlidi, 3-4 və ya 1 həftə ərzində ciddi dəyişiklik etmək mümkün deyil. Hamımız nəyəsə münasibət bildirəndə, “Avropada belədi, bizdə də olsun” deyirik. Razıyam, olsun. Amma bunu gerçəkləşdirmək üçün imkan da olmalıdı. Düzgün saleksiya? Hə, bax, bu ayrı sualdı. Mən peşəkar məşqçi kimi heç vaxt öz həmkarım haqda danışmamışam. Sözüm, iradım olubsa, həmişə üzünə demişəm. Görüşəndə bildirmişəm ki, burda səhv etdin, burda düz elədin. Prosineçkini müdafiə etmirəm, sadəcə, söhbət peşəkarlıqdan gedirsə, dediyim kimi olmalıdı. Səhvlərini demək istəyirsənsə, get yanına, otur, söhbət elə. Oyun var, nəticə də var – 10 xal. Yaxşı, altısını San Marinodan aldıq. Bəs burda Norveçi məğlub etməyimiz, səfərdə Çexiya ilə “sülh”ə razılaşmağımız? Bunlar da şərtdi. Qazanılan xal çox da ola bilərdi, az da. Bu futboldu. Şəxsən özüm haqda onu deyə bilərəm ki, yığmada işləyəndə futbolçunun pasportuna baxmırdım. Bizim vaxtımızda şərtlər çox ağır idi. Mən deyəndə ki, o vaxt aya 15-16 dollar alırdım, hamı təəccüblənir. Biz pul haqda düşünmürdük. Fransa ilə Trabzonda oynayanda mən Yaşar Vahabzadəni apardım, əla da oynadı. Onda Yaşarın səhv eləmirəmsə, 33 yaşı vardı. Bəziləri milliyə çağırılanda arxayınlaşır ki, artıq yığma üzvüyəm. Halbuki millinin futbolçusu klubunda lider olmalıdı, daim oynamalıdı. Klubunda oynamayanı dəvət edirlərsə, bu artıq başqa sual yaradır. Oyun təcrübəsi məsələsi ortaya çıxır. Artıq bu da ciddi təhlil tələb edir. Onu da telefon zəngi ilə yox, dəyirmi masa arxasında müzakirə etmək lazımdı. Problemin səbəbini də biz bilirik, çıxış yolunu da bir yerdə tapmalıyıq”.\nProsineçki getsin, yoxsa qalsın? AFFA qərar verməlidi: ya islahat, ya da inqilab! Prosineçkinin siyahısıyla bağlı anlaşılmaz məqamlar Prosineçki ilə bağlı sual fikirləri haçaladı Prosineçkinin mümkün ayrılığına fərqli münasibət


NEXT AZ / MARAQLI MƏLUMATLAR – NEXT AZ / MARAQLI MƏLUMATLAR\nBakıda ən sərfəli fotoqraf xidməti\nBakıda ən sərfəli qiymət bizdə.\nUşaq Ad günləri və tədbirlərdə ən sərfəli qiymətə foto çəkilişi edirik.\n*3 saat çəkiliş\n*Fotoların çəkilişdən sonra işlənməsi\n*Diskə yazılıb çatdırılması\nƏlaqə : 077 578-00-22\n.::Azərbaycan::.foto, fotograf, fotoqraf, photograph, video cekilis\nƏrli qadınlar kökəlməyə meylli olurlar\nMütəxəssislər bunu həmin xanımların özlərinə daha az vaxt ayırması ilə əsaslandırır. «Ailələi xanımların idman zallarına baş çəkməyə və digər bu kimi işlərə vaxtı qalmır. Onlar əksər hallarda rasional qidalanmaya da fikir vermirlər», – deyə mütəxəssislər bildirir.\nKişilər agıllı qadınları sevmirlər.\nQadınlarda isə vəziyyət fərqlidir. Rəyi soruşulan hər 10 xanımdan yalnız 1-i kişilər kimi düşünür. Buna səbəb isə «yaraşıqlı kişilərlə seksin daha yaxşı alınmasıdır». Qalan xanımlar daha çox ağıllı kişilərə üstünlük verirlər. Oxumağa davam et →\nQadınlaraileli qadinlar, ailəli qadınılar, Azerbaycan, gözel qadinlar, gözəl qadınlar, kisiler, kişilər, Kişilər üçün, maraqli, Maraqlı faktlar, Qadın, Qadınlar, Qadınlar üçün, Reklam : servisklub.com, son xeberler, Son xəbərlər, xeberler\n.::Maraqlıdır::.,Maraqlı faktlar10 КРУТЫХ ФАКТОВ О ВЕДЬМАХ, cadu, cadugar, caduger, Reklam : servisklub.com, vedma\nMart 2, 2017 Pecha KuchaŞərh yaz\nAd günü fotoqraf\nFotoqraf xidmetiadgunu fotoqraf, fotograf, fotoqraf, Fotoqraf xidmeti, fotosessiya, usaq fotoqraf, usaq fotosessiya\nYanvar 24, 2017 Yanvar 24, 2017 Pecha KuchaŞərh yaz\nAilə hayatının təbii , səmimi , parlaq anlarını fotolarda əks etdiririk.\nQiymətlərimiz çox münasibdir.\nQiymətə daxildir: *limitsiz foto *3 saat çəkiliş *Fotoların çəkilişdən sonra işlənməsi\n#photooftheday #like4like #instagood #iphoneonly #photo #photos#photoshoot #pic #pics #picture #photoaday #snapshot #art #beautiful #instagood #picoftheday #photooftheday #color #photograph\n#fotoqraf #fotograf #adgunu #fotosesiya #foto #xina #2017 #azerbaijan#baku #follow4follow #follows #aztagram #instagram\nFotoqraf xidmetifotograf, fotoqraf, photograph\nNoyabr 22, 2016 Noyabr 22, 2016 Pecha KuchaŞərh yaz\n*2-3 saat çəkiliş\nAilə hayatının təbii , səmimi , parlaq anlarını fotolarda əks etdiririk.Hər ailə öz adətləri , vərdişləri , inanclarına görə fərqli və unikaldır.Fotolar gündəlik həyatınızın ən gözəl anlarını , xatirələrini qeyd edərək illər keçsədə öz dəyərini qoruyub saxlayır.İlk gülüş , ilk atılan kiçik addımlar , ilk doğum günü bunların hamısı sizin həyatınızda illər sonrada dəyərini dahada artırır. Ailə həyatının hər bir günü sizin xoşbəxtliyinizə əlavə olunan kiçik pərpic parçasıdır.Əgər bu günlər haqqında xatirələri saxlamaq istəyirsinizsə burada sizə uşaq və ailə fotoqrafı yardım edəcək hansıki sizin gözəllik , sevgi , gülüş , incəlik , səmimiyyətinizi fotolarda əks etdirə biləcək. Sizə elə gəlirki uşaqlar həmişə balaca qalacaq amma uşaqlar kifayət qədər tez böyüyür.Bir zamanlar övladınız hələ başını saxlamağı öyrənirdisə artıq bugün onlar əminliklə ilk addımlarını atmağa başlayır və danışmağa çalışırlar.Sizin övladınızın fotolarını ən səmimi , parlaq və yaddaqalan edənsə ailə fotoqraflarıdır.Uşaqlarınızın böyüməsi zamanı unikal anları fotolarla qoruyub saxlamaq çox vacibdir.Ailə fotoqrafı sizin xoş və unudulmaz anlarınızı fotokamera ilə qeydə alacaq.Təcrübəli fotoqraf sizin ailə fotolarınızı işıqlı , gözəl , səmimi , yadda qalan edəcək.\nUşaq və Ailə Fotoqrafı\nFotoqraf xidmetifoto, fotoqraf, Fotoqraf xidmeti, fotoqraf xidməti, photography, servisklub.com\nSentyabr 28, 2016 Pecha KuchaŞərh yaz\n.::Maraqlıdır::.,Maraqlı faktlarbakida emeliyat, cinsiyyət orqanı\nSentyabr 28, 2016 Sentyabr 28, 2016 Pecha KuchaŞərh yaz\nTürkiyədə kərə yağı bahadır – ən ucuzu 6.57 manat (12 Tl). O da cəmi bir yerdə rastımıza çıxdı. Qalanlar topdansatışda 14,90 Tl, 24-25 Tl, 30 Tl, 40 Tl, 72 Tl və s. qiymətlərə təklif olunur. Azərbaycanda süd istehsalı artır, amma kərə yağına olan ehtiyac əsasən idxal məhsulları hesabına ödənir. İdxal olunan mal qrupları arasında da kərə yağı və müxtəlif bitki, heyvan mənşəli yağlar və piylər üstünlük təşkil edir. 2015-ci ildə 22 392,65 min dolarlıq kərə yağı idxal edilib. Bitki və heyvan mənşəli piylər və yağlar isə 83 834,13 dollar təşkil edib. Ondan bir il əvvəl 25 118,60 min dollar dəyərində kərə yağı gətirilib. Bitki və heyvan mənşəli piylər və yağlar isə 88 109,96 min dollar olub.\n.::Maraqlıdır::.heyvan piyləri, kere yaği, kərə yağı\nZimbabvedə qəribə olay baş verib. BiG.AZ xarici mətbuata istinadən xəbər verir ki, 42 yaşlı kişi arvadı ilə dalaşdığı üçün otelə gedib və fahişə sifariş verib. Az sonra otelə daxil olan fahişənin qızı olduğunu görüb, şoka düşür. Kişinin eşqbazlığı ilə yanaşı qızının fahişə olduğu da məlum olur.\n.::Maraqlıdır::.,Maraqlı faktlarfahişə, qızı fahişə\n309. 854 hits


Yazıların siyahısı 09.04.2018 » BolgeXeber.Com - İnformasiya agentliyi ~ Bölgələrdən xəbəriniz olsun!\nAzərbaycan Mərkəzi Bankı (AMB) Azərbaycan Xalq Cumhuriyyətinin 100 illiyi ilə bağlı yubiley sikkəsi (moneta) buraxacaq.\nSon günlər Ermənistan mətbuatı ölkənin rəsmi qurumlarına istinadən növbəti dəfə təxribat xarakterli məlumatlar yaymaqla ictimaiyyətdə yanlış fikir yaradaraq qoşunların qarşıdurma xəttində gərginliyi artırmağa cəhd göstərir\n09 aprel 17:49\nAzərbaycan Beynəlxalq Bankının Gəncə filialının “Yeni Gəncə” şöbəsinin müdiri Cəlil Əlizadə həbs olunub\n09 aprel 17:45\nAğcabədi şəhər İcra Hakimiyyətinin özbaşınalıqları və Füzuli Yusifovun bazar oyunları-VİDEO\nAğcəbədi şəhəri insanların sosial problemlərinin daha çox olduğu regionlardan biridir\n09 aprel 17:37\nGöygöl sakini DƏDRX-in əməkdaşlarından prezidentə şikayət edir\n"Göygöl rayon İcra Hakimiyyətində dəfələrlə olmağıma baxmayaraq şikayətimə bir əlac edən olmayıb"\n09 aprel 17:27\n“Hafka”nın oğlanlarının bankı onun şirkətini məhkəməyə verib\nLəğv prosesində olan “Bank of Azerbaijan” ASC “Baghlan Group” FZCO şirkətinin Azərbaycan Respublikasındakı nümayəndəliyini məhkəməyə verib.\n09 aprel 16:55\nMilli Məclis neftin qiymətinə yenidən baxa bilər\nAzərbaycanda neftin dövlət büdcəsində nəzərdə tutulan qiymətinə baxıla bilər.\n09 aprel 16:32\n09 aprel 16:18\nNadir Qafarzadə açıqlamaları ilə diqqət çəkib\n09 aprel 15:58\n2 gün sonra, aprelin 11-i Azərbaycanda növbəti prezident seçkiləri keçiriləcək.\n09 aprel 15:19\nÖlkə prezidenti parklarda obyekt tikilməsinə, yaşıllıqların məhv edilməsinə dair kəskin çıxışlar etməsinə baxmayaraq, paytaxtda vətəndaşların istirahəti üçün nəzərdə tutulmuş ərazilər müvafiq icra orqanları tərəfindən bəzi işbazlara satılır\n09 aprel 15:18\n09 aprel 14:37\nXəbər verdiyimiz kimi, Səhiyyə nazirinin müavini Abbas Vəlibəyov vəfat edib.\n09 aprel 14:27\nƏmlak Məsələləri Dövlət Komitəsi tərəfindən 8 may tarixində dövlət əmlakının özəlləşdirilməsi üzrə növbəti hərrac keçiriləcək\n09 aprel 13:46


Ana səhifə » Qəzetin pdf formatı\t» “EYOF Bakı 2019” XV Avropa Gənclər Yay Olimpiya Festivalının tennis yarışlarının ikinci günü başa çatıb\nİyulun 22-də Bakı Tennis Akademiyasında “EYOF Bakı 2019” XV Avropa Gənclər Yay Olimpiya Festivalının tennis yarışlarının ikinci gününün oyunları başa çatıb.\nAZƏRTAC xəbər verir ki, yarışların ikinci günündə oğlanlar və qızlar tək və qoşa kateqoriyalarda mübarizə aparıblar. Oğlanların və qızların fərdi yarışlarında 1/32, qoşa yarışlarda isə 1/16 final görüşləri oynanılıb.\nAzərbaycan tennisçisi Kənan Qasımov fərdi yarışlarda belçikalı Alessio Basileyə uduzub - 0:2 (4:6, 5:7). Alina Hüseynova da Belçika təmsilçisi ilə üz-üzə gəlib. O, Jülyet Bovi ilə görüşdən məğlub ayrılıb - 0:2 (6:0,6:1).\nCütlüklərin yarışında Polina Drobiçeva/Alina Hüseynova dueti İspaniya təmsilçisi Karolina Qomes/Rakel Qonzales cütlüyünə 0:2 (2:6, 0:6) hesabı ilə uduzub.\nOğlan cütlüklərin yarışında 1/16 finalda idmançılarımız Kənan Qasımov/Tamerlan Əzizov cütlüyü portuqaliyalı Daniel İvanov/ Tyaqo Pereyra ilə görüşdən məğlub ayrılıb - 0:2 (1:6, 0:6).\nFestivalın tennis yarışlarına iyulun 27-də yekun vurulacaq.


Qatilin Azərbaycan vətəndaşı olduğu müəyyənləşdi\n• Toplum 23 Noyabr 19:20 - 1904 nəfər COVID-19-a yoluxub\n10 Dekabr 2013 17:49\nKiyevdə "Troyanşina" topdansatış bazarında azərbaycanlılarla gürcülər və ukraynalılar arasında baş verən kütləvi davanın səhəri günü meyiti tapılan 37 yaşlı Gəncə şəhər sakini İlham Hüseynovun qatili müəyyənləşib həbs olunub.\nBirləşmiş Ukrayna Azərbaycanlıları Konqresinin (BUAK) sədri Rövşən Tağıyev APA-ya açıqlamasında bildirib ki, qatil milliyyətcə azərbaycanlı olan Saatlı rayon sakini Elxan Manafovdur və o, hazırda Kiyevin Desnyanski rayon milis idarəsində saxlanılır.\nDiaspor rəhbəri qeyd edib ki, rayon milis idarəsindən verilən məlumata görə, bazarın qarşısında küçə həyatı yaşayan E.Manafov İ.Hüseynovu öldürdükdən sonra üzərindən 5 min qriven (təxminən 500 manat) pulunu da götürüb. O, milisə cinayəti etiraf edib.\nMilisdən o da bildirilib ki, qətli tərədən E.Manafovun bir gün əvvəl İ.Hüseynovun da iştirakı ilə azərbaycanlılarla kütləvi dava edən gürcülərlə yaxınlığı var və qətli törətməyə onlar tərəfindən şirnikləndirildiyi istisna olunmur: "Qətldə digərlərinin də iştirakı güman edildiyi üçün axtarış davam etdirlir".\nQeyd edək ki, dekabrın 5-də Kiyevdə azərbaycanlılarla gürcülər və ukraynalılar arasında kütləvi dava baş verib və dekabrın 6-dan 7-nə keçən gecə davada iştirak edən azərbaycanlılardan İlham Hüseynovun baş nahiyəsi kərpiclə parçalanmış meyiti bazarın yaxınlığında tapılıb. Kütləvi davanın ticarət maraqları üstə baş verdiyi bildirilir.\nOmbudsmanın nümayəndəsi seminarda iştirak edib\nCeyhun Bayramov Mevlüt Çavuşoğlu ilə görüşüb\n26 Noyabr 23:59\nÜST təcili toplanır – Afrikadakı super mutasiya dünyanı cənginə alacaq\n“Kommunikasiyaların açılmaması icra olunmamış əsas məsələlərdən biridir” - Prezident\n26 Noyabr 20:49\nÇəkməçi: “Kasıbın nə işi var burada, gələnlər varlılardır”\n26 Noyabr 22:19\nSoçi görüşünə kim hansı strateji kartlarla getdi...\n26 Noyabr 19:57\n“Azərbaycanla Ermənistan arasında birbaşa təmaslar prioritetdir” - Putin\n20 Noyabr 21:13\nNizami Gəncəvi əsərlərində kimya elmi


İnsanlarla ünsiyyətinizi yaşxşılaşdıracaq 10 sadə üsul – Murad Mammadov\n2. Hərşeyşunaslıqdan uzaq olun.\nÖzünəməxsus və ağıllı olmağa ehtiyac yoxdur. Fikrinizi bildirmək istəyirsinizsə və başqalarının bu mövzuda fikirləri və ya mübahisələri sizi maraqlandırmırsa, sadəcə blog yazın. Unutmayın ki, istənilən bir şəxsdən öyrənəcək nələrsə mütləq var.\n3. Açıq suallar verin.\nƏsl jurnalistlər kimi davranın. Suallarınıza nə, harada, nə vaxt və necə başlayın. Sadə bir sual verirsinizsə, sadə bir cavab alacaqsınız. “Qorxmusunuz?” – həmsöhbət bu sualdakı ən güclü sözə reaksiya verəcək, “qorxur” və cavabı “bəli” ya da “yox” özü olacaqdır. “Sən əsəbisən?” – “Bəli, əsəbiləşdim.” Qarşı tərəf nə hiss etdiyini daha yaxşı bilir, ona görə də elə suallar verin ki, o özü hissləri haqda danışsın. Məsələn daha yaxşı olar ki, belə soruşasınız: “Bu necə idi?” “Nə hiss etdin?” Həmsöhbət bir saniyə susmaq və həqiqətən düşünmək məcburiyyətində qalacaq, sonra çox daha maraqlı bir cavab alacaqsınız.\n4. Toparlanmağı öyrənin.\nSöhbət zamanı ağlınıza dəxilsiz düşüncələr gələcək, onları necə buraxacağınızı öyrənməlisiniz. Çox vaxt bir müsahibə zamanı qonağın bir neçə dəqiqə bir şey söylədiyini görürük. Sonra aparıcı ona mövzu ilə heç bir əlaqəsi olmayan və ya qonağın artıq cavab verdiyi bir sual verir. Yəni aparıcı bir neçə dəqiqə əvvəl dinləməyi dayandırıb, çünki bu inanılmaz dərəcədə ağıllı sualı gündəmə gətirdi və hər halda unutmamağa çalışdı. Eyni səhvi biz də edirik. Həmsöhbətimizlə danışırıq, sonra birdən xatırlayırıq ki, dünən bir kafedə Hugh Jackman ilə tanış olduq.\n5. Etiraf edin.\nƏgər nəyisə bilmirsinizsə etiraf edin. Radioda işləyən insanlar səslərinin qeyd oldunduğunu çox yaxşı bilirlər, bu səbəbdən açıqlamalarında son dərəcə diqqətli olurlar. Onlardan nümunə götürün, özünüzü riskə atmaq lazım deyil. Nəyisə bilmirsinizsə deyin bilmirəm.\n6. Hər şeyə “mən də” deməyin.\nHəmsöhbətlərin təcrübəsi ilə paralellər aparmaq lazım deyil. Sevdikləri insanların itkisindən danışmağa başlasalar, bu mövzuda nümunələr verməyə başlamayın. İşdəki problemlərdən danışsalar, onlara sizin də işinizdən nə qədər nifrət etdiyinizi söyləməyin. Bütün hekayələr bənzərsizdir, heç kim eyni deyil. Hər təcrübə bənzərsizdir. Ən əsası, söhbət sizdən getmir. Bu anı nə qədər “cool” olduğunuzu və ya nə qədər əziyyət çəkdiyinizi sübut etmək üçün istifadə etməməlisiniz. Bir dəfə Stephen Hawking-dən intellekt qabiliyyəti barədə soruşdular. Cavab verdi: “Təsəvvür edə bilmirəm. IQ ilə lovğalananlar ziyana uğrayanlardır. “\nDeyilənləri təkrarlamayın – Bu yorucu səslənir. Çox zaman bu səhvə yol veririk.Daha yaxşı başa düşmələri üçün, xüsusilə həmkarlarımız və uşaqlarla söhbətləşərkən bir düşüncəni fərqli sözlərlə ifadə edirik. Bunu etməyin.\n8. Xırdalıqlarda ilişməyin.\nLazımsız detallardan çəkinin. Düzü, insanlar tarixlərə, adlara, çılğınlıqla xatırlamağa çalışdığınız bütün bu detallara əhəmiyyət vermirlər. Onların vecinə də deyil. Onlar sizinlə maraqlanırlar. Kim olduğunuzu, onlarla ortaq nələrinizin olduğunu maraq edirlər. Detalları unudun.\nBu sonuncu tövsiyyə olmasa da, açıq-aşkar ən vacibidir: Dinləmək. Saysız-hesabsız məşhur insanlar dinləməyin mümkün olan ən vacib bacarıq olduğunu söyləmişlər. Buddanı ifadə etmək üçün: “Açıq bir ağızla heç bir şey öyrənmək olmaz.” Və Calvin Coolidge, “Heç kim hələ çox dinlədiyinə görə qovulmadı” dedi.\nOrta hesabla bir nəfər dəqiqədə 225 sözlə danışır, ancaq qulaqda dəqiqədə 500 söz qəbul edə bilərik. Buna görə beyin çatışmayan 275 sözü müstəqil olaraq doldurur. Anlayıram ki, həmsöhbətinin nitqini izləmək üçün güc və enerji lazımdır, amma bunu etmədən sən söhbət etmiş sayılmırsan. Siz sadəcə eyni yerdə dayanaraq əlaqəsiz cümlələr səsləndirirsiniz.\n10. Qısa olun.\n[Yaxşı bir söhbət qısa ətək kimidir: maraqlandırmaq üçün kifayət qədər qısa, vacib olanı örtmək üçün kifayət qədər uzun. – Mənim bacım]\nYuxarıda deyilənlərin hamısını sadə bir prinsipdə ümumiləşdirmək olar: Digər insanlara qarşı diqqətli olun. Gedin insanlarla danışın, onları dinləyin və ən əsası təəccüblənməyə hazır olun.\nBu məqalə radio aparıcı və yazıçı Celeste Headlee”nin TEDx çıxışı əsasında dərc edilib.\nRus dilindən tərcümə: Murad Məmmədov\nYayım tarixi 14.10.2020 14.10.2020 Müəllif mammadovmuradKateqoriyalar MotivasiyaEtiketlər özünü inkişaf, ünsiyyət\nÖncəki Öncəki yazı: (+18) Valideyn övlad münasibətləri haqda.\nSonrakı Sonrakı yazı: Müharibə nədir və insanlar niyə savaşırlar ?


Ordu quruculuğu siyasəti: Hərbi Təlimlər və Silahlı Qüvvələrə ayrılan dövlət vəsaiti – Dialoq.info\nXalqımızın qürur mənbəyi, ölkəmizin təhlükəsizliyinin və ərazi bütövlüyünün təminatçısı olan Silahlı Qüvvələrimiz müstəqilliyimizin ilk illərindən ağır və şərəfli yol keçmişdir. Hələ müstəqilliyinin ilk addımlarını atan ölkəmiz həmin dövrlərdə çətin sınaqlarla üz-üzə qaldı. Qarabağ müharibəsinin başlanması, ölkə daxilində separatçı qüvvələrin baş qaldırması, hakimiyyət uğrunda gedən mübarizə, özbaşınalıq, vətəndaş qarşıdurmasına, sonda isə torpaqlarımızın işğalına gətirib çıxardı. Hər bir xalqın taleyində onun ən ağır məqamlarında köməyinə yetən bir rəhbər, öndər olur.\nBizim xalqımızın da taleyinə onun xilaskarı olan Ümumilli Lider Heydər Əliyev yazıldı. Belə bir ağır məqamlarda xalqımızın daima yanında olan Ümumilli Lider Heydər Əliyev ölkəmizi bu ağır sınaqdan çıxararaq daxili və xarici təhlükələrdən qorudu. Ölkəmizin parçalanmasının qarşısını aldı, ərazi bütövlüyümüzün qorunması uğrunda mübarizəyə başladı. Ulu Öndərin xalqın istəyi və seçimi ilə hakimiyyətə gəlməsi ölkəmizdə sabitliyin və suverenliyin bərqərar olunmasına imkan yaratdı. Xalqımız bu ağır günlərdə dahi rəhbərin ətrafında sıx birləşdi.\nTorpaqlarımızın işğalı, vətəninin azadlığı uğrunda son damla qanına qədər vuruşan igid oğullarımızın şəhid olması xalqımızın mübarizə əzmini qıra bilmədi. Xalqımız Ulu Öndərin başçılığı altında yenidən ayağa qalxdı. Heydər Əliyevin hakimiyyətə gəlməsi ilə Silahlı Qüvvələrimiz də yenidən öz gücünə qovuşdu. Ölkənin inkişafı və daha da çiçəklənməsi uğrunda sabitliyin və əminamanlığın qorunub saxlanılması, vətəndaşlarımızın azad, təhlükəsiz bir cəmiyyətdə yaşaması üçün Ordu quruculuğunun vacibliyini nəzərə alan Ulu Öndər ilk növbədə bütün gücünü bu sahəyə yönəltdi. Ulu Öndərin rəhbərliyi altında 1993-cü ilin dekabrında başlamış “Horadiz Əməliyyatı” 1994-cü il yanvarın 5-də Azərbaycan Ordusunun Füzuli rayonunun Horadiz qəsəbəsinə qələbə bayrağı sancması ilə başa çatdı. Bu Ulu Öndərin Azərbaycan xalqı qarşısında misilsiz xidmətlərindən biri kimi tarixə yazıldı.\nXalqımızda qələbəyə inam daha da gücləndi. Artıq Xalq və Prezident arasında birlik yarandı. Bu vəhdətdən güc alan Ulu Öndər Ordumuzun gücünü özünə qaytardı.\nAtəşkəsin elan olunmasının ardından ölkəmizin əldə etdiyi iqtisadi-siyasi uğurlar Ordu Quruculuğu sahəsinə göstərilən diqqət və qayğını daha da artırdı. Ulu Öndər Silahlı Qüvvvələrimizin döyüş bacarığının yüksəldilməsi, Maddi Texniki Təminantının yaxşılaşdırılması istiqamətində dövlət proqramını hazırladı. Silahlı Qüvvvəlirimizin arsenalının təkminləşdirilməsi, xaricdən döyüş texnikası, silah və sursatın alınması iatiqamətində öz tapşırıqlarını verdi. Hazırlanan dövlət proqramında Hərbi büdcənin yaradılması və bu sahənin daim diqqət mərkəzində saxlanılmasına öz tapşırıqlarını verdi. Ordumuzun hərbi büdcəsi hər il artmağa başladı. Hakimiyyətdə olduğu bütün dövrlərdə Ulu Öndər bu sahəyə həmişə diqqət və qayğı göstərmişdir.\nUlu Öndərin Ordu Quruculuğu sahəsində başlatdığı siyasəti bu gün Ölkə Başçısı İlham Əliyev uğurla davam etdirir. Hakimiyyətə gəldiyi ilk illərdən bu sahəyə xüsusi diqqət və qayğı göstərən ölkə başçısı Ordumuzun təkminləşdirilməsi istiqəmətində attığı uğurlu addımların sayəsində bu gün Silahlı Qüvvələrimiz dünyanın ən qabaqcıl ordu sıralarında yer almaqdadır. Öz gücünə, maddi texniki bazasına, döyüş potensialına görə Qafqazın ən güclü orduları sırasında öndə yer almaqdadır.\nBu gün Ordumuz İlham Əliyevin rəhbərliyi altında öz intibah dövrünü yaşamaqdadır. Təkcə ölkəmizdə deyil dünya miqyasında da uğurla fəaliyyət göstərir.\nBelə ki, NATO-nun Sülh Naminə tərfdaşlıq proqramı çərçivəsində Sülhməramlı qüvvələrimiz Əfqanıstanda Terorizmlə mübarizə və beynəlxalq təhlükəsizliyin qorunması istiqamətində uğurla fəaliyyət göstərir. Ordumuz qürur mənbəyimizdir deyən ölkə başçısı bu gün Silahlı Qüvvələrimizin arsenalında dünyanın ən qabaqcıl silahlarının mövcud olduğunu qürurla qeyd edir. 2018-ci ildə Silahlı Qüvvələrimizin 100 illik yubileyi ilə bağlı keçirilən Hərbi Parad düşmənlərimizin qorxulu yuxusuna çevrilmişdir. Bu gün Ordumuz ən müasir silahlarla, uzaqmənzilli raketlərlərlə, Zirehli texnika və hava hücumundan müdafiə qurğuları ilə təmin olunmuşdur. 2005-ci ilin dekabrında ölkə başçısı İlham Əliyevin sərəncamı ilə yaradılan Müdafiə Sənayesi Nazirliyi bu gün dünyanın ən qabaqcıl silah sursat və hərbi texnika istehsal edən müəsisələri arasında yer almadadır.\nBütün bu uğurlu siyasətin nəticəsində Ordumuz 2016-ci ilin Aprel döyüşlərində işğalçı Ermənistan üzərində inamlı qələbə qazanaraq Lələtəpə yüksəkləyini ələ keçirərək Cəbrayıl rayonun Cocuq mərcanlı kəndini işğaldan azad etdi. Ardınca 2018-ci ildə Naxçıvanda Günnüt zəfərini qazanmaqla Ordumuzun gücünü bütün dünyaya bir daha sübut etdi. Bu gün ordumuza ayrılan vəsait işğalçı Ermənistan Respublikasının illik dövlət gəlirlərindən çoxdur. Hərbi qulluqçuların sosial məişət şəratinin yaxşılaşdırılması istiqamətində bir çox komplekslər tikilib istifadəyə verildi. Hər il yeni hərbi şəhərciklər, hərbi məqsədlər üçün istifadə edilən strateji əhəmiyyətli mərkəzlər inşa olunur. Bu məqsədlə hər il dövlət büdcəsindən Silahlı Qüvvələrə ayrılan vəsait daha çox üstünlük təşkil edir. Hərbi məqsədlərlə isrifadə üçün dövlət büdcəsindən ayrılan vəsait 2008-ci ildə 1 milyard 300 milyon manat idisə bu rəqəm hər il artaraq 2012-ci ildə 1 milyard 528 milyon 582 min manat, 2017-ci ildə 2 milyard 642 milyon manat, son ildə isə dövlət büdcəsindən müdafiə xərclərinə ayrılan vəsait 3 milyard 354,2 milyon manat olmuşdur. Azərbaycan Respublikasının Prezidenti, Ali Baş Komandan İlham Əliyev dövlət quruculuğunda Ordumuza göstərilən diqqət və qayğıdan n bəhs edərkən qeyd etmişdir; “Bu siyasət bundan sonra da davam etdiriləcəkdir. Mən bəyan edirəm ki, orduya xərclənən vəsait bundan sonra da artacaqdır, biz ordumuzun maddi-texniki bazasını daha da gücləndirməliyik. Bütün bunları etmək üçün bizdə imkanlar var. Siyasi iradə var, Azərbaycanda sabitlik var”.\nBütün bunlar bir daha ölkə başçısının Silahlı Qüvvələrimizin fəaliyyət imkanlarının yüksəldilməsi istiqamətində apardığı dövlət siyasətinin təzahürüdür. Müdafiə Nazirliyi hər il təsdiq olunan döyüş hazırlığı planına əsasən taktiki təlimlər həyata keçirir. Bu təlimlərdə Ordumuzun döyüş və əməliyyat imkanları, qoşun növləri arasındakı əlaqə,hərbi qulluqçuların döyüş bacarıqları yoxlanılır. Son günlərdə Azərbaycan Ordusunda 2020-ci ilin qəbul edilmiş döyüş hazırlığı planına əsasən taktiki-təlimlərə başlamış və müxtəlif vaxtlarda quru qoşunları, raket-artilerya bölmələri, hava hücumundan müdafiə və hərbi hava qüvvələrinin döyüş vərdişləri və potensialı yoxlanılır. Bu təlimlərdə həyəcan siqnalı ilə qalxma, təyin olunmuş marşurut üzrə hərəkət, cəmləşmə rayonunun tutulması, planlı qarşılıqlı əlaqə vasitələrinin qurulması kimi vərdişlər yoxlanılır. Təlimlərin əsas məqsədi şərti düşmənin hücumunun qarşısını almaq, əməliyyatların aparılması zamanı qərərgahların və qoşun növlərinin idarəçiliyini yoxlamaq eləcə də HHQ, HDQ, Raket və Artilleriya Qoşunları, Xüsusi Təyinatlı Qüvvələr arasında qarşılıqlı fəaliyyətin təkmilləşdirilməsidir.\nMilli Fədailər Hərəkatı Sədri


“Atamın nəşini qəbirdən çıxaracağam” - Məhəbbət Kazımovun oğlu » Reportyor.az\nSosial şəbəkə istifadəçilərinə və jurnalistlərə “işverən” deyən gənc saxlanıldı - VİDEO\n"Atam deyirdi ki, məni Laçında dəfn edin”. Bunu Əməkdar artist, mərhum sənətkar Məhəbbət Kazımovun oğlu Rəşid Kazımov deyib.\nREPORTYOR.AZ qaynarinfo-ya istinadən xəbər verir ki, Rəşid atasının arzusunu dilə gətirib:\n"Məhəbbət Kazımov öz vətənində vətənsiz olaraq dünyasını dəyişib. Atamın Laçınla bağlı böyük arzuları vardı. İstəyirdi, doğulduğu kənddə yaşasın, nəvələrini orada böyütsün. Bütün qarabağlıların bir arzusu var, torpaqlar alınsın, hamı evinə, yurduna qayıtsın. Məhəbbət müəllimin bir vəsiyyəti vardı. Həmişə deyirdi: "Məni Laçında basdırın. Nə vaxt ölsəm, qəbrimi Laçına aparın, məni doğulduğum torpaqda dəfn edin”. Allah eləsin, Laçın alınsın, torpaqlarımız qayıtsın... Atamın da dediyi kimi, torpaqlarımız qayıtdığı gün mən burada bütün şəraitimi qoyub Laçına qayıdacağam. Atamın vəsiyyətini yerinə yetirəcəyəm. Atamın nəşini qəbirdən çıxarıb Laçına aparacaq, doğulduğu kənddə dəfn edəcəyəm. Bu, vəsiyyətdir, gərək əməl edəm”.\n"Təkcə atam deyil, böyüklər də danışanda həsrətlə dinləyərdik. Böyüklər məclislərdə Laçınla bağlı təəssüratlarını bölüşürdülər. Bu, bizi ağrıdır. Məcburi köçkünlərin hamısı Qarabağa qayıtmaq istəyir. Torpaqlar alınsa, 80% əhali yurduna qayıdar. Yetərincə təbliğat gedib, hər kəs oranı görmək istəyir. Atam kimi mənim də ürəyimdən keçən bir arzum var, Laçın alınsın, geri qayıdım. Orada mənim atamın kəndi var”.\n"Mahnının tarixçəsini bilmirəm. Amma bu mahnı Laçın işğal olunandan sonra yazılıb. "Laçınım” mahnısını digər mahnılardan fərqləndirən onun ah-nalə, fəryad üstündə yazılmasıdır. Məhəbbət Kazımov ös səsi ilə fəryad edir. Sanki bu mahnı ilə bütün Qarabağı ağlayır. Bütün Azərbaycan bu mahnını sevdi”.\nSON XƏBƏR / MƏDƏNİYYƏT\nBaxılıb: 467 Tarix: 18-05-2020, 16:10\nŞəhidimizin dəfn mərasimi başladı — FOTO\nHeydər Əliyev Fondu Milli Qəhrəmanımızın atasının müalicə xərclərini öz üzərinə götürdü


Stalinlə ixtilal xatirələri/Çarlığa qarşı mücadilə yarım yüzil öncə - Vikimənbə\nStalinlə ixtilal xatirələri/Çarlığa qarşı mücadilə yarım yüzil öncə\n←Stalinlə ixtilal xatirələri Stalinlə ixtilal xatirələri. Çarlığa qarşı mücadilə yarım yüzil öncə\nAzərbaycan cümhuriyyətinin bolşeviklər tərəfindən işğalı→\nQafqazın bir parçasını təşkil edən məmləkətin - Azərbaycanın Rusiya imperatorluğu tərəfindən istilasından yüz ilə yaxın bir zaman keçirdi. Bu dövr əsnasında bütün milli müəssisələrimizi dağıtmaq politikasını güdən çarlıq məqsədinə pək də nail olmamıŞdı. Milli özəllikləri (xüsusiyyətləri) heç bir zaman unutmamıŞ xalqımızda hürriyyət və milli istiqlal fikirlərini mənimsəyən yeni bir münəvvər nəsil yetiŞmiŞdi: bu nəsil mənsub olduğu kütləyə istifadə edə bildiyi vasitələrlə xidmət etmək istəyirdi. 1903-cü ildə Uzaq iərqdə tarixi bir hadisə baŞ göstərdi. Avropa mədəniyyətinə uyğunlaŞmıŞ Yaponiya Susima açıqlarında qoca rus imperatorluğunun ta Baltik dənizindən qalxaraq gələn hərb gəmisini bir həmlədə suyun dibinə batırdı; arxasından Port-Arturun fəthi və bir-birini qovalayan yapon zəfərləri gəldi. Bütün dünyanı, xüsusilə Yaxın iərq ilə Şəxsən Rusiyanı həyəcana verən bu hadisə çarlığın əsrlər görmüŞ binasını sarsıtdı. Rusiya daxilindəki hürriyyət və ixtilal ünsürləri hərəkətə gəldilər: bunlar çar rejimindən məmnun olmayan xalq kütlələrini inqilablaŞdırmaq üçün əllərindən gələni əsirgəmədilər. Bu məqsədlə hər tərəfdə hürriyyət və demokratik fikirlərini yayan təŞkilatlar quruldu. Çarlığa qarŞı mücadilə (mübarizə) edən siyasi zümrə və siniflər çarlığı təŞkil edən millətlər, zümrələr və siniflər qədər hər cür rəng və ahəng daŞıyan bir çox partiyalara ayrılmıŞdılar. Fəqət bütün müxalifət və ixtilal partiyası və qruplarını müŞtərək bir bölünmə xətti ilə iki cəbhəyə ayırmaq qabildi. Bunlardan bir qismi Rusiyada parlamentli bir idarə təsisi ilə kifayətlənir, mütləq çarlıq (çarizm) rejimi yerinə məŞruti (konstitusiyalı) bir krallıq qurmaq istəyirdi. Bunlar liberal-burjua partiyaları idi. Radikal-demokratlarla sosialistlər ikinci qismi təŞkil edirdilər. Bunlar çarlığın devrilməsini, yerində demokratik bir cümhuriyyət rejiminin qurulmasını tələb edirdilər. Eyni zamanda siyasi bir inqilabla kifayətlənməyən bu qrupa daxil olan sosialist partiyaları Avropa kapitalizmindən fərqli sosial bir reform proqramının tətbiqini də vacib görürdülər. Sosialist partiyaları idealist-xalqçı ideologiyasında sosialist-devrimçilərlə (qısaca eser), tarixi materializm ideologiyası daŞıyan sosial-demokrat (qısaca eser) zümrələrinə ayrılırdılar.\nBolşevik - menşevik mücadiləsi\nSosial - demokratlar məŞhur London konqresində (1903) ikiyə parçalanmıŞ; bir qolu Leninin liderliyində bolŞevik, digər qolu da Martovun liderliyində menŞevik fraksiyalarını təŞkil edirdilər. O sıralarda Qafqaz çarlıq idarə sistemi daxilində bir visruvalıq (vitsekrallıq, caniŞinlik) Şəklində idarə olunurdu. Əksəriyyətlə çar xanədanına mənsub bir prins tərəfindən idarə olunan Qafqazın idarə və intellektual mərkəzini təŞkil edən Tiflisdə menŞeviklər, petrol ocaqlar (neft mədənləri) ilə olduqca çiçəklənmiŞ bir sənaye mərkəzi olan Bakıda mədən və liman iŞçiləri arasında isə bolŞeviklər yuva qurmuŞdular. Sosial - demokrat partiyası Tiflis ilə Bakıda adətən bir qərargah qurmuŞ, bu iki düŞmən fraksiyası ixtilal hərəkatı üzərində müəssir olmaq üçün Qafqazın xalq kütlələrini qazanmağa çalıŞırdılar. Məlum olduğu üzrə bu iki fraksiyanı bir-birinə toqquŞduran ana mövzu məŞhur taktika məsələsi idi. MenŞeviklər rejimə qarŞı siyasi yolla mübarizə edərək çarlığı devirmək, yerinə cümhuriyyət idarəsi qoymağa tərəfdar olub, sosializm prinsiplərinin sosial quruluŞda müəssir olmasını tələb etdikləri halda, mövcud kapitalizm Şərtləri içində sosial bünövrənin cəbr və inqilab yolu ilə deyil, tədrici evolyusiya üsulları ilə gəliŞdirilməsini (inkiŞafını) tövsiyə edirdilər; bu məqsədlə onlar burjua sinfinin çarlıq rejimi əleyhində olan liberal və radikal zümrələri ilə siyasi koalisiya yapmağı lüzumlu görürdülər. Bir inqilab partiyası olaraq konspirasiya və gizli fəaliyyətdə olmasına baxmayaraq, bu fraksiya üzvləri Şərtlər əlveriŞli olunca qanuni imkanlardan da istifadə etməyi lüzumlu bulurdular: bu məqsədlə onlar iŞçi (fəhlə) sindikalarına soxularaq bunları iŞçi sinfinin həqiqi mənfəətlərini müdafiəyə ilk sırada önəm verməyə təŞviq edirdilər. Bir ixtilal partiyası olaraq bulunduğu konspirasiya Şərtləri daxilində belə menŞeviklər demokratik üsullara sədaqəti zəruri görür, təŞkilata daxil komitələrin aŞağıdan yuxarıya gələn demokratik bir seçim ierarxiyasına qəti bir önəm verirdilər. Halbuki bolŞeviklər buna tamamilə zidd olan bir taktika yeridirdilər; bir kərə bunlar burjua partiyaları ilə hər cür koalisiyanın əleyhində idilər; siyasi bir sistem olaraq, çarlıq rejimi ilə birlikdə onlar iqtisadi bir sistem olaraq kapitalizmi də devirmək əzmində idilər. IŞçi sindikalarına, iŞçilərin ekonomik mənfəətlərini müdafiədən ziyada bunları rejimə qarŞı daima müxalif və mücadilə edən bir ixtilal orqanı kimi baxırdılar. Partiyanın öz içindəki təŞkilat sisteminə gəlincə, aŞağıdan yuxarıya gedən bir demokratik sistemi deyil, yuxarıdan aŞağıya gələn bir ixtilal sistemini müdafiə edirdilər. “Inqilabçı azlıq” hakimiyyəti və mərkəziyyət bolŞevik partiyasının dəyiŞməz Şüarı idi. O zamankı Şərtlər daxilində Bakı Azərbaycan cümhuriyyətinin paytaxtını təŞkil edən Bakı o zamankı Şərtlər daxilində yalnız Rusiyada sosialist cərəyanlarının və çar əleyhdarı hərəkatların qaynar bir ocağı deyil, eyni zamanda Qafqazda yaŞayan müsəlmanların və xüsusilə Azərbaycan türklərinin milli hərəkatına mərkəzlik yapan bir Şəhər idi. Milli Azərbaycan hərəkatının hər dürlü siyasi, sosial, iqtisadi və kültürəl (mədəni) hərəkatları üzərində müəssir olan mərkəzi müəssisələr əksəriyyətlə burada bulunurdu. Bakı sənayesində, petrol ocaqlarında çalıŞan iŞçilərin böyük bir qismi ilə orta məktəblərdə təhsil edən gəncliyin mühüm qismini Azərbaycan türkləri təŞkil edirdilər. Bu səbəblə burada fəaliyyətdə bulunan ümumi ixtilal və müxalifət cərəyanlarının yanında müstəqilən hərəkatda bulunan yerli və milli qruplarla təŞkilatlar da vardı. O cümlədən tərəfimdən təŞkil olunmuŞ, üzvləri müxalif rus liselərində və digər orta məktəblərdə oxuyan Azərbaycan türk tələbələrindən ibarət gizli bir dərnək vardı. Bu dərnək mənsublarının milli hisslərini təhrik etmək, rus məktəblərində oxudulmayan türkcəni öz-özünə ilərlətmək, yerli ədiblərin əsərlərini oxumaq, çarlıq əleyhinə yazılmıŞ ixtilal Şeirlərini əzbərləmək və arada-sırada mətbəə üsulu ilə basılmıŞ bəyannamələr dağıtmaq, iŞçilər arasına gedərək hürriyyət və inqilab fikirlərini bunların arasında sistemli surətdə yaymaq kimi fəaliyyətlər də olurdu. Dərnəyin mətbəə üsulu ilə intiŞar edən bir də “Hümmət” adını daŞıyan bir dərgisi (jurnalı) vardı. Cəmiyyət və xüsusilə gənclik içindəki hər cür qaynaŞma və birləŞmələri öz nüfuzları altına almaq üçün rəqabət edən bolŞeviklərlə menŞeviklərin fürsət qaçırmayan propaqandistləri, təbii, bizim dərnəyə də soxulur, hər necə olsa da bizləri öz hesablarına qazanmaq istəyirdilər. BolŞevik fraksiyası Tiflisə nisbətən Bakıda daha qüvvətli idi. Gərək bəhs etdiyim bu dərnəyimizə soxulan propaqandistlərdən, gərəksə baŞqa Şərtlər daxilində qarŞılaŞdığım çarlıq əleyhdarı bəzi Şəxslərdən Bakıda bolŞevik fraksiyasını idarə edən Koba adında enerjili birisinin olduğunu eŞitmiŞdim.\nBakı Petrol Sənayesi IŞçiləri Sindikası adını daŞıyan bir təŞkilat vardı; iŞçilərin sırf ekonomik mənfəətlərilə əlaqədar olan bu rəsmi quruluŞ pərdəsi altında gizlidən-gizliyə siyasi fəaliyyət də icra olunurdu. Çarlıq əleyhində gizli olaraq çalıŞan milli təŞkilat üzvlərindən əmim oğlu Məhəmməd Əli yuxarıda adı keçən sindikada katiblik vəzifəsini yapardı. Bir gün o, Kobranın bizimlə görüŞmək istədiyini xəbər verdi.* Bakı civarında olan Balaxanı petrol ocaqları məhəllərində bir fabrikanın iŞçilərinə məxsus evlərdən birində çox bəsit bir otaqda qarŞımıza zəif, üzgün və * Məlum olduğu üzrə “Koba” Iosif Vissarionoviç CuqaŞvilinin ilk istifadə etdiyi uydurma addır. Qafqazda ikən bu adı götürmüŞdü; Stalin adını isə sonra, Rusiya daxilində çalıŞmağa baŞlarkən qəbul etmiŞdi. Yenə məlum olduğu üzrə “Koba” bir güclü romanından alınmıŞ çarlığa qarŞı mücadilə edən bir çete qəhrəmanının adıdır. ortadan bir az uzun boylu birisi çıxdı. Bəsit qiyafəli olan bu zatın çiçək pozuğu ilə çopurlanmıŞ üzünə diqqət etdim, ciddi bir tövrlə gülümsünürdü. Bizi təbii və sərbəst bir əda ilə qarŞıladı. Gürcü aksenti qüvvətlə hiss olunan bir rusca danıŞırdı. Adi xoŞ-beŞdən sonra söz siyasi və sosial məsələlərə keçdi. iübhəsiz ki, müsahibə o günlərin ən aktual bir məsələsi üzərinə gələcəkdi. O zamankı sosialistlər, ümumiyyətlə, marksistlər, bolŞeviklərdə xüsusən iŞçi sinfini və xüsusilə proletariatı idealizə etmək bir moda idi. Koba proletariat sinfinin digər siniflərə nisbətlə tarixən üstün bir sinif olması üzərində durdu, dünyadakı ədalətsizliklərin əsl səbəbi mülkiyyət əsasına dayanan kapitalist sistemindədir, dedi. Dünyanı həqiqətən məsum görmək istəyən həqiqi hürriyyət və ədalət tərəfdarları ona görə bu sistemi kökündən yıxmalıdırlar. Millətləri və çalıŞan xalqları zülm və istibdadı altında tutan çarlıq bu sistemə əsaslanmıŞdır. Çarlığın kökünü tamamilə kəsmək üçün bu mülkiyyət sistemi yıxılmalıdır. Belə dərin bir inqilaba ancaq mülkiyyətlə bağlı olmayan proletariat sinfi hazır olar. Çünki o heç bir Şeyə malik deyildir, onun malı ancaq iki əli ilə bir baŞıdır. Inqilab mövzusunda yalnız proletariatın səmimiyyətinə inanmaq mümkündür. Marksistlərin məŞhur seçilmiŞ sinif nəzəriyyəsinə uydurulan bu formulu Stalin bir də praktikada rastladığı bariz bir misalla təsvir etdi. Mən, dedi, bir qrup iŞçilərlə konspirasiya Şəraitində arada-sırada tapıŞır, təŞkilat və təbliğat iŞlərilə məŞğul olurdum. Bu qrupa gedib-gələnlərin biri haqqında bir gün yoldaŞlara Şübhələndiyimi söylədim, bu adam mənim heç xoŞuma getmir, dedim. Etibar edə bilmirəm. Sonra bir neçə dəfə qarŞılaŞsaq da, o adamı aramızda görmədim. Bir gün maraqlandım, nə oldu bu yoldaŞ, dedim, niyə gəlmir, deyə soruŞdum. IŞçilər: - Koba yoldaŞ, siz bu adama etibar yoxdur, dediniz ha!.. Biz də onu dərhal təmizliyə verdik!.. dedilər. Ilk tanıŞ olduğu bizlərə “proletariat sədaqəti” haqqında anlatdığı bu əhvalatdan çıxarılacaq nəticə aydındır.\nKobanın Vışinskiyə bir təbliği\nKobanı çox seyrək olaraq arada-sırada görürdüm. Dürlü konspirasiya Şərtləri daxilində nadir təsadüflər bizi qarŞılaŞdırırdı. 1905-ci ildən sonra çarlıq mexanizmasında baŞ verən sarsıntı və zəifləmək üzündən bəzi yerlərdə bir sıra ixtilal yüksəliŞi zühur edirdi. Bakı bu yüksəliŞ yerlərindən biri idi. Burada müxtəlif vasitələrlə baŞ verən ümumi tətilllər, siyasi nümayiŞlər və ümumi əfkarı çalxalandıran bir sıra soyğunçuluq, siyasi qətl kimi hadisələrin havası içində müxtəlif ixtilal təŞkilatlarının yarı gizli fəaliyyətləri formalaŞmaqda idi. Tez-tez toplantılar, konqreslər və konfranslar olurdu. Günün birində Bakı civarında petrol təsfiyəxanalarının (neftayırma zavodlarının) bulunduğu QaraŞəhər deyilən bir məhəldə idik. Gecənin gec saatlarında bir dülgər atelyesində çarlıq əleyhdarı müxtəlif inqilab təŞkilatlarına mənsub delegelərdən ibarət bir konfransda idik. Günün taktikasına aid olan müŞtərək məsələlər müzakirə edilməkdə idi. Müzakirələr yuxarıda qeyd etdiyim bolŞevik-menŞevik görüŞü üzərinə cərəyan edirdi. BolŞevik görüŞünü Koba, yəni Stalin, menŞevik görüŞünü isə indi sovetlərin millətlərarası sözçülüyünü yapan Andrey VıŞinski müdafiə edirdi. O zaman azərbaycanca intiŞar edən çarlıq əleyhdarı milli müxalifət orqanı “Təkamül” qəzetəsini bu toplantıda mən təmsil edirdim. Müzakirələr rusca idi. Rus olmayan bir çoxları kimi mənim ruscam da çox mükəmməl sayılmazdı. Üslub və qramer xətası da yapmamıŞ deyildim. Müzakirədə iŞtirak ilə təmsil etdiyim milli müxalifət cərəyanının anladığı taktika icabı olaraq baltanı çarlığın da kökünə vuran bolŞevik görüŞünə üstünlük verən bir ifadəm vardı. Bunu həzm etməyən o zamankı menŞevik VıŞinski yapdığım yanlıŞlıqlara eyhamla: - YoldaŞ, ədəbi deyil!.. - deyə üslubuma taxıldı (sataŞdı). Koba isə dərhal: - Haydı, yoldaŞ VıŞinski, bir çıxıb türkcə, azərbaycanca danıŞ, baxaq kim daha ədəbi danıŞır?.. - deyə ona qarŞı çıxdı.\n1908-ci ildə Türkiyədə Gənc Türklər inqilabı baŞ vermiŞdi. Hürriyyətsevən dərnəklərdə, xüsusən Qafqaz türk və müsəlmanlarının fikir və siyasi hərəkat mərkəzi olan Bakıda bu hadisə günün mövzusu idi. Bir təsadüflə Kobaya rast gəldim. - Osmanlı inqilabı haqqında bizim dərgiyə bir məqalə yazsanız, dedi. “Bizim dərgi”dən məqsədi yuxarıda bir münasibətlə qeyd etdiyim Sənaye IŞçiləri Sindikasının orqanı “Qudok” (“Düdük”) idi. Məqaləni yazdım. “Qudok” redaksiyonuna gətirdim. Redaksiyanın o zamankı bir çox müəssisələr kimi iki üzü vardı. Bir üzü rəsmi idi. Dərginin hökumətdən icazə almıŞ imtiyaz sahibi və məsul müdiri iŞçilərdən SaŞa Samartsev adında birisi idi. Bunun arxasında dərginin bir də gizli bir redaksiya heyəti vardı ki, buraya Koba ilə Timofeyev adında partiyalı bir münəvvər daxildi. Heyət bir çəkməçi dükanının pərdə ilə ayrılan arxa tərəfində toplanırdı. Türkiyədəki məŞrutiyyət inqilabı haqqında yazdığım məqaləni burada, bu çəkməçi dükanında oxuyacaq, tədqiq edəcəkdik. Məqaləni oxuduq. Timofeyev onu Şiddətlə tənqid etdi: - Öz burjuaziyamızı tənqid edir və hətta ona xor baxırıq. Rəsulzadənin məqaləsində isə Türkiyə burjua inqilabı öyülür. Özümüzdə xoŞ görmədiyimiz bir Şeyi nə deyə Türkiyədə xoŞ görüb, idealizə etməliyik? - dedi: məqalənin rəddini istədi. Koba müdaxilə etdi: - YoldaŞ yanılır, məsələni çox bəsitləŞdirirsən, - dedi. - Rusiya Şəraiti ilə Türkiyə Şəraiti bir-birindən ayrıdır; bizdə bir reaksiyon deyə hesab olunan hadisə Türkiyədə bir tərəqqi hadisəsidir. Rəsulzadənin məqaləsi çox yerindədir, orada yürüdülən mühakimə çox haqlıdır, məqalə basılmalıdır. Nəhayət, məqalə basıldı.\nYuxarıda izah etdiyim hərci-mərc illərində Rusiyada və Qafqaziyanın hər tərəfində olduğu kimi, Bakıda da müxtəlif izinli və izinsiz cəmiyyətlər fəaliyyət halında idilər. Ümumi xeyir iŞləri və maarif yapan cəmiyyətlərlə bərabər gizli fəaliyyətlərdə bulunan siyasi-ideoloji təŞkilatlardan baŞqa hökumət idarəsindəki zəiflikdən istifadə edən bir çox soyğunçu dəstələri də fəaliyyətdə idilər. Müxtəlif ideyalar namına möhtəkirlik yapan bu quldur dəstələri zənginləri təhdid edərək para çəkir, bəzilərini çalıb-çapır, aldıqları girov pulu müqabilində buraxır, çox kərə böyük firmalara göndərdikləri təhdid məktubları ilə bunları xərraca bağlayırdılar. Bakının məŞhur milyonerlərindən Musa Nağı bir aralıq tutulmuŞ, verdiyi böyük miqdarda bir nicat puluna müqabil hürriyyətinə qovuŞmuŞdu. Hali-fəaliyyətdə bulunan bu quldur dəstələri arasında bolŞevik partiyası hesabına çalıŞan bir dəstənin də mövcudiyyətindən bəhs olunurdu. Bu çetenin baŞında isə Erivan meydanının qəhrəmanı (bu hadisə məŞhurdur) Şəxsən Kobanın bulunduğu sonradan öyrənilmiŞdi. Sonraları, Istanbulda eŞitdiyim bir rəvayəti bu söylədiklərimlə ilgili olduğundan burada zikr edim: Sözü keçən dövrdə polisin acizliyini görən bəzi firmalar təhlükəsizliyini verdikləri dolğunca maaŞ müqabilində Bakının “qoçu” deyə məŞhur olan qoçaqlarına əmanət etmiŞdilər. O cümlədən məŞhur petrol Şirkəti Nobel bu məqsədlə H.M.-yev deyilən birisilə bağlaŞmıŞdı. Bu zat 1927-28-ci illərdə emiqrant ikən Istanbulda bir çoxlarına Bakıya aid xatirələri arasında Şayani-diqqət bir hekayə danıŞmıŞdı: BolŞevik partiyasının təhdid qolundan adı keçən firmanın neft alan Şöbəsinə bir məktub gəlir. Məktub 50 000 rublənin müəyyən gün və saatda gələcək yoldaŞlara təslim edilmək üzrə hazırlanmasını tələb edir. Firmanın müdiri H.M.-i çağırır və ondan təyin olunan saatda terroristlərlə qarŞılanmasını tələb edir. H.M. bir neçə qoçusu ilə birlikdə gözləyir. Təyin olunan saatda iki yoldaŞı ilə Koba (yəni Stalin) peyda olur. Qorxu təlqin edən sərt bir baxıŞla H.M.-i süzən Koba ona ismi ilə xitab edərək qandırıcı bir ifadə ilə: - H., deyir, biz adi bir oğru-quldur deyilik. Kapitalizmə qarŞı vuruŞan bir iŞçi partiyasıyıq. Hədəfimiz Rusiya çarlığıdır. Biz iŞçilər bu zülmün altındayıqsa, siz müsəlmanlar iki zülmün altındasınız. BaŞqasının xüsusi mənfəətini qorumaq üçün bizə qarŞı silah çəkmək, canınızı mənasız yerə hədər etməkdir. Halbuki bizim aldığımız paralar hürriyyət üçün sərf olunur; bir millət olaraq sizin hürriyyətiniz də bunun içindədir. Bundan sonra H.M. bəyin müqaviməti qırılır və həmən arkadaŞlarına dönərək: - Biz pas, deyir. Mahiyyətinə qısaca təmas etdiyim bu dövrdə mən Bakıda maarif yayan “Nicat” cəmiyyətinin rəyasətində bulunurdum. Bu, rəsmi icazə ilə fəaliyyət yapan bir cəmiyyət idi. Onun pərdəsi altında siyasi fəaliyyətdə bulunan gizli bir qrup gizlənirdi. Bu qrup çarlığa qarŞı konspirasiya yapan bütün ixtilal partiyası və qrupları ilə təmas halında idi. Günün birində bolŞevik partiyası maliyyə komisyonuna mənsub üzvlərdən bir neçəsi mənə müraciət etdi: - MüŞtərək bağ gəzintisi yapaq, siz rəsmi ünvanınızı verir, biz də Şəhərdə və cəmiyyət içində nüfuzu olan məŞhur xanım və bəylərdən, tanınmıŞ aktyor və aktrisalardan mürəkkəb bir dəstə ilə bağ gəzintisinin baŞarılı olmasını təmin edərik, dedi. Nəticədə: “Necə olur-olsun, gəliri aramızda börüŞdürərik” təklifində bulundu. O dövrdə bu kimi kombinasiyalar adi iŞlərdəndi. Bunun heyrət ediləcək bir tərəfi yoxdu. Idarədəki yoldaŞlarla görüŞdüm. Hamısı çarlıq əleyhdarı adamlar olduğundan təklifi iyi qarŞıladılar. Hərəkətə keçildi. Bağ gəzintisi baŞlandı. Bakının məŞhur vali bağçasında tərtib olunan bu bağ gəzintisi üç gün davam edəcəkdi. Gəzintinin ilk günü baŞarılı oldu. YaxŞı gəlir əldə edildi. Bu temp ilə davam edəcək olursa, gəzintinin tam bir gəlir verəcəyi hər dürlü Şübhənin xaricində idi. Ikinci gün də gəzinti eyni temp ilə davam etdi. Bu arada Şərikimiz maliyyə komisyonu üzvlərindən Serebryakov mənə müraciət edir: “Kobanı tanıyırsan, onu Bayıl həbsxanasından (Bakının Bayıl burnu deyilən xəlicində üç tərəfi su olan bir həbsxana qalası ki, bir zaman mən də bunun sakinlərindəndim) qaçırmaq istəyirik, deyir. Bağ gəzintisinin baŞarılı olduğu və yaxŞı hasilat verəcəyi Şübhəsizdir. Bizim hissəmizə düŞəcək gəlir hesabına yoldaŞ Kobanın (yəni Stalinin) qaçırılmasını finansə etmək üzrə gəzintinin müdiri sifətilə 200 rubləlik bir avans versəniz minnətdar olarıq”, deyir; iŞin təcili olmasını da Kobanın iki gün sonra gedəcək məhbuslar kəfiləsi ilə göndərmək zərurəti ilə izah edir. “Hər ehtimala qarŞı bəklədiyimiz nəticə aldığımız avansı qapamayacaq olsa, hissəmizə düŞən açığı dərhal ödəməyi təəhhüd edirik”, deyə təminat verməyi də ihmal etmir. Məsələni yoldaŞlara deyirəm: istənilən avansı verməkdə bir maneə görülmür. Bağ gəzintisinin üçüncü günü kassadakı pulun hamısını, lotereya üçün zərgərlik mağazalarından borc edilmiŞ gümüŞ əŞya qalıqlarını və sairəni toplayaraq gəzintinin baŞ qadın müdiri madam Baykova, “maliyyə komisyonu” üzvü və “Nicat” cəmiyyəti idarə heyəti üzvlərindən bir yoldaŞla birlikdə nəticəni bir hesabat halında təsbit etmək üzrə madamın evinə doğru hərəkət edirik. Qubernator iqamətgahının yanında bulunan Şəhər bağçasından aralanmıŞ, elə yan küçələrindən birinə dönmüŞdük ki, əli silahlı banditlər arabalarımıza hücum edir, kassa pulu ilə gümüŞ əŞyanı alır, üstəlik madamın bilərzikləri ilə sırğalarını da çəkib qeyb olurlar. Təxmin edəcəyiniz bir həyəcan və təəssür içində madamın evinə gəlirik; normal protokol yapacağımıza polis zəbti hazırlamaq lazım gəlir. Bağ gəzintisi gözlənilmədən bir fiasko ilə nəticələnmiŞdi. Bizim Şəriklər indi zərərləri qapamaq deyil, aldıqları 200 rubləlik avansı belə qaytarmaq niyyətində deyillər. Bu gün-sabah deyə məsələni boyunlarından atırlar. IŞin arxası var: Soyğunçuların bizzat bolŞeviklər partiyasına mənsub terroristlər olduğu qüvvətlə söylənilir. Lenin iŞ baŞına gəlincə çarlığın millətlərarası bütün borclarını ləğv etmiŞ ikən, 1903-cü ildə Rusiya Sosial-Demokrat Partiyasının konqresini finansə etmək üçün yapılan borcu dərhal ödəmiŞ, “Inqilab öz borcunu ödəyər!” deyə lovğalanmıŞdı. Ya bizim 200 rublə...\nMənbə — "https://az.wikisource.org/w/index.php?title=Stalinlə_ixtilal_xatirələri/Çarlığa_qarşı_mücadilə_yarım_yüzil_öncə&oldid=57831"\nBu səhifə sonuncu dəfə 18 iyun 2017 tarixində, saat 11:37-də redaktə edilib.


Doğuşdan sonra qadınları nə narahat edir? » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 5-03-2015, 18:00\nSəs ver: Doğuşdan sonra qadınları bir çox suallar narahat edir: menstrual dövrünün bərpa olunması, hamiləliyin mümkün olub-olmaması, cinsi həyatın\nziyanlı olub-olmaması və s.\nBu çox fərdi prosesdir. Bu proses uşaqlığın yığılma qabiliyyətindən, doğuşun necə keçməsindən (təbii doğuş və ya qeysəriyyə kəsiyi, asan və ya ağır doğuş və s.), doğuşdan sonrakı dövründən asılıdır. Adətən doğuşdan sonrakı qanaxma təxminən 6 həftə davam edir. Əvvəl qanaxma daha\ngüclü olur, sonra tədricən azalır, qanın rəngi əvvəl qırmızı, sonra qəhvəyi, sarımtıl olur, daha sonra isə adi normal ifrazatlara qayıdır.\nBu çox fərdi prosesdir. Adətən bu laktasiyadan (əmizdirmə) asılıdır. Laktasiyanı stimullaşdıran prolaktin hormonu eyni zamanda yumurtalıqlarda gedən dövri proseslərin (yumurta hüceyrəsinin yetişməsi,\novulyasiya, menstruasiya) tormozlamasına səbəb olur. Bunun nəticəsində qadının yumurtalıqlarında yumurta hüceyrəsi lazım olan ölçülərə kimi yetişmir, ovulyasiya baş vermir və menstruasiya başlamır. Lakin bu o zaman mümkündür ki, qadın körpəsini yalnız öz südü ilə körpənin tələbinə\ngörə (saatla yox!) qidalandırır (gecə əmizdirmələr xüsusilə vacibdir). Belə qadınlarda menstruasiya yalnız körpə əlavə qidaları (sıyıqlar, tərəvəzlər və s.) almağa başladıqda bərpa olunur (adətən 6 aydan sonra).\n4. Əmizdirən qadın hamilə qala bilərmi? (bax sual 3)\n5. Doğuşdan neçə müddət sonra cinsi əlaqələrə icazə verilir?\n6. Doğuşdan neçə müddət sonra idmanla məşğul olmaq olar? Doğuş qadının orqanizmi üçün çox ciddi sınaqdır. Bu səbəbdən qadın orqanizminin bərpa olunmasını gözləməlidir (qanlı ifrazatlar kəsilməlidir və s.). Daha sonra qadın həkimin müayinəsindən keçməli və məşğələlərin başlanması barədə həkimlə məsləhətləşməlidir.\n7. Növbəti hamiləliyi nə zaman planlaşdırmaq olar?\nNövbəti hamiləliyi laktasiyanın (əmizdirmə) qurtarmasından 1 il sonra planlaşdırmaq olar. Bu müddət orqanizmin hamiləlik və laktasiyadan sonra\nbərpa olunması və növbəti hamiləliyə hazırlaşması üçün lazımdır.\nƏgər doğuş zamanı qeysəriyyə kəsiyi əməliyyatı tətbiq olunubsa, bu halda\nnövbəti hamiləliyi 2-3 il keçdikdən sonra planlaşdırmaq olar. Əks halda\nuşaqlığın üzərində olan çapıq növbəti hamiləlik zamanı aralana bilər. Lakin qeysəriyyə kəsiyi əməliyyatları arasında çox uzun müddət də keçməməlidir (məsələn, 7-10 il). Bu da təhlükəli sayılır. Wiyinka\nGORESEN SAGLIQLI OLACAQMI,BOYUYEN DE ISE NECE BIRI OLACAGI,INSALLLAH BOYUYUNCE NAMUSLU- QEYRETL OLAR...\n9 mart 2015 18:40\n# 14 SENI SEVDIM DIYE KIZDIYSAN..SENDE BENI SEV DE INTIKAMINI AL..:) ay.dan\n6 mart 2015 22:29\n# 13 O, sinən də yatarkən narahat olmasın deyə dərindən nəfəs almamaqdır sevgi♥♥♥ talis balasi\nFaydali meslehetlerdi tewekkur edirem orda sual qoyulub emziren qadin hamile qala bilermi?qala biler tanidiqim qadinda var ele\n6 mart 2015 21:53\nolmuyanlara qismet olsun onlarda gorsun bu yoldan nece kecirler\n6 mart 2015 08:46\nlazimli xeberdi gelecekde lazim olar\n6 mart 2015 00:24\nLazimli xeberdi tewwekurler\n5 mart 2015 21:39\n# 9 Bezen herseyin tek bir cavabi vardir...BiLMiREM.. SENSİZ\nbu yolu 13 il evvel kecmisem 5 mart 2015 21:37\n# 8 DERDIN NE OLURSA OLSUN,UMUDUN ALLAH OLSUN Anuka\nCox sag olun maragli ve lazimli xeberdi coxunu bilirdim.twk\n5 mart 2015 21:23\n# 7 Ey insan, həddini bil. Unutma ki, bir hədd yoxdursa heç bir hədd yoxdur. arzum-aysum\nbu yolu artiq iki dede kecmisem. Arzusunda olanlara qismet\n5 mart 2015 19:58\nBezilerini bilirdim mence her usaq dogmaq arasinda 3-il verilse yaxsidi\n5 mart 2015 19:42\n# 5 Çox çetindir üreyin yanarken "qismet" deyib susmaq... Aysel Tatli\nXeber cox maraqlidirve lazimlidir\n5 mart 2015 19:21\nDogusadan 3 il sonra ideal vaxtdir menim zennimce\nİnsallah yene yasayariq bu hissi\n5 mart 2015 18:28\nistenilen qadina qiza lazim olacaq xeberdi tesekkur edirem\n5 mart 2015 18:06


LDU nəzdində Sosial və Aqrar–Texnoloji Kollecdə 8 noyabr “Zəfər günü”nə həsr olunmuş açıq dərs keçirildi. - LDHK\nLDU nəzdində Sosial və Aqrar–Texnoloji Kollecdə 8 noyabr “Zəfər günü”nə həsr olunmuş açıq dərs keçirildi.\n04 noyabr 2021–ci il tarixində Kollecdə 8 noyabr “Zəfər Günü”nə həsr olunmuş açıq dərs keçirildi. Dərsi giriş sözü ilə Kollecin şöbə müdiri Dəyanət Əsgərov açaraq bildirdi ki, Azərbaycan əsgəri əsl qəhrəmanlıq, mərdlik, şücaət, rəşadət nümunəsi göstərdi. Düşmənin 30 il ərzində qurduğu, milyonlarla vəsait sərf etdiyi nəhəng istehkamlar qısa müddətdə darmadağın edildi, müzəffər ordumuzun tətbiq etdiyi savaş strategiyası müasir hərb tarixinə yeni örnək oldu. Sonra “Pedaqogika, fiziki tərbiyə və gənclərin çağırışaqədərki hazırlığı” FBK-nın sədri Farid Salayev çıxış edərək bildirdi ki, qısa müddətdə yol, işıq, su və digər infrastrukturun qurulması, “Xarıbülbül” festivalından sonra “Vaqif” poeziya günlərinin keçirilməsi, Füzuli Beynəlxalq Hava Limanının ilk sınaq uçuşu etməsi ölkəmizin gücünün, siyasi iradəsinin, iqtisadi imkanlarının göstəricisidir. Cənab Prezidentin işğal olunmuş ərazilərə etdiyi səfərlər, təməl qoyma mərasimləri, işğaldan azad olunmuş şəhərlərin baş planın hazırlanması, Respublikanın Birinci vitse-prezidenti Mehriban Əliyevanın rəhbərliyi ilə Heydər Əliyev Fondu ermənilər tərəfindən dağıdılmış tarixi-mədəni-dini irsimizi yenidən bərpa edilməsi bütün bunlar hamımızı sevindirir, yüksək əhval-ruhiyyə yaradır.\nFənn müəllimi Aydan Vəliyeva Zəfər gününə həsr edilmiş açıq dərsdə qeyd etdi ki, Hazırda Azərbaycan tarixinin ən şərəfli səhifələri yazılır. Bu səhifələr xalqımızın milli-mənəvi birliyi, ordumuzun igidliyi, rəşadəti, Ali Baş Komandan, Prezident İlham Əliyevin qətiyyəti, siyasi iradəsi ilə yazılır. 30 ilə yaxın düşmən tapdağı altında qalan bütün torpaqlarımız yeni dövrə qədəm qoyur, Qarabağ, Şərqi Zəngəzur öz tarixi, mədəniyyəti, musiqisi, qan yaddaşı ilə yenidən doğulur, dirçəlir. Mən inanıram ki, xalqımız hər zaman olduğu kimi, milli birliyi davam etdirəcək, ölkə başçısının ətrafında sıx birləşərək Azərbaycanımızın inkişafı, daha da güclənməsi naminə öz səylərini göstərəcəkdir. Açıq dərsdə Kollecin tərbiyə işləri üzrə direktor müavini Ülviyyə Rzayeva, şöbə müdiri Dəyanət Əskərov, psixoloq Zülfiyyə Əliyeva, FBK sədri Farid Salayev iştirak edirdi.


“Türkiyə xarici siyasətini dəyişməyəcək…” - Ərdoğan\nTürkiyə Cümhuriyyətinin (TC) Prezidenti Rəcəb Tayyib Ərdoğan ölkəsinin xaici siyasətinə yenidən baxmaq məsələsinin yolverilməz olduğunu bildirib. Bu barədə sentyabrın 17-də «Anadolu» dövlət informasiya agentliyi xəbər verib.\nTürkiyə liderinin sözlərinə görə, Ankaranın tənqidçiləri sual verirlər: «Türkiyənin Suriyada, Liviyada, Balkanlarda, Şərqi Aralıq dənizində, Şimali Afrikada, Qafqazlarda nə işi var?».\n«Məgər, Türkiyə Suriyadakı situasiyada iştirakdan imtina etsə, bu ölkədə münaqişə həll olunacaq? Terrorçular İraqın şimalından özləri geri çəkiləcəklər? Liviyadakı qanuni hökumətin düşmənləri hakimiyyətdən imtina edəcəklər?\nTutaq ki, Ankara xarici siyasətdəki addımlarından tam olaraq imtina etdi… O zaman Fransa bunun cavabında öz səhvlərindən imtina edib, sağlam siyasətə qayıdacaq?» – deyə, dövlət başçısı sual edib.\nPrezident qeyd edib ki, əgər Ankaranın tənqidçiləri əllərini ürəklərinin üstünə qoyub da bu suallara səmimi təsdiqləyici cavab verə bilsələr, o zaman Türkiyə xarici siyasət doktrinasına yenidən baxmağa hazır olacaq.


Almaniyada Hitlerin kitabı 85000 nüsxə satılaraq bestseller olub\nAdlof Hitlerin "Mənim mübarizəm" kitabı.\nAlmaniyada 2016-cı ildə çap olunmuş qalmaqallı "Hitler. Mein Kampf. Tənqidi nəşr" adlı kitab betseller olub. Kitabın alman cəmiyyətində belə maraqla qarşılanması onu hazırlayan Münhendəki Müasir Tarix İnstitutuna (Institut für Zeitgeschichte, IfZ) da qəribə gəlib. Bu haqda institutun direktoru Andreas Wirsching 2017-ci il yanvarın 3-də alman "Tagesspiegel" dərgisinə bildirib.\nOnun sözlərinə görə institut keçmiş alman faşist lideri Adlof Hitler-in kitabını ilk vaxtlarda cəmi 4 min nüsxəylə çap etdirib, sonra isə artan tələblə kitabın çapı 85 min nüsxəyə qədər artıb. "Yanvarın sonunda artıq kitabın altıncı tirajı çapdan çıxacaq, heç kim bunu gözləmirdi", - deyə Wirsching bildirib.\nBuna da bax: Hitler özü haqda tərifli kitab yazıb, başqasının imzasıyla çap etdiribmiş\nKitab çap olunandan sonra alman cəmiyyətində ilk günlər böyük səs-küy yaransa da, sonradan mətni oxuyub peşəkar baxımdan dəyərləndirməyə başlayıblar. Bundan əlavə Müasir Tarix İnstitutu-nun rəhbəri Wirsching dəfələrlə kitabı orta məktəbin dərs proqramına əlavə etməklə bağlı hökümətə təkliflər etdiyini də bildirib.\nXatırladaq ki, 2016-cı ilin yanvar ayında Hitlerin məşhur avtobioqrafik kitabı 70 il aradan sonra ilk dəfə Almaniyada çapdan çıxıb. Kitabın ilk tirajı hələ kağız versiyası işıq üzü görməmiş internetdə satılmağa başlayıb.\nBir çox ölkədə həmçinin, Rusiyada Hitlerin bu kitabı ekstremist ədəbiyyat hesab olunduğu üçün satışı və yayımı qadağandır.\nBuna da bax: Əgər Hitler «Hərb və Sülh» romanını oxusaydı...\nHitler "Mein Kampf" ("Mənim mübarizəm") kitabını 1924-cü ildə Bavariya həbsxanasında "pivə qiyamı"na görə həbsdə yatarkən yazıb. Kitabda müəllifin nasional-sosializmlə bağlı ideyaları yer alıb. Kitabın ilk nəşri 1925-ci ildə baş tutub. Bundan yeddi il sonra isə Hitler hakimiyyətə gəlib və onun kitabı Almaniyada ən çox çap olunan, həmçinin də məcburi oxudulan kitaba çevrilib.


Teatr Xadimləri İttifaqında növbəti tədbir görkəmli bəstəkar Tofiq Quliyevə həsr edilib\n28 Noyabr 2017 09:09\nNoyabrın 27-də Azərbaycan Teatr Xadimləri İttifaqında görkəmli bəstəkar, Xalq Artisti Tofiq Quliyevin 100 illiyinə həsr edilmiş "Günəş kimi saçan musiqi" adlı tədbir keçirilib. Mədəniyyət və Turizm Nazirliyi, Teatr Xadimləri İttifaqı və Azərbaycan Milli Konservatoriyasının təşkilatçılığı ilə reallaşan tədbirdə respublikanın tanınmış mədəniyyət və incəsənət xadimləri iştirak ediblər. Aparıcısı Xalq Artisti Hacı İsmayılov olan tədbir Prezident İlham Əliyevin Tofiq Quliyevin 100 illiyinin keçirilməsi haqqında imzaladığı müvafiq Sərəncama əsasən təşkil olunub.\nƏvvəlcə qonaqlar sənətkarın həyat və yaradıcılığını əks etdirən fotosərgiyə baxıblar.\nTədbirdə Azərbaycan Milli Konservatoriyasının rektoru, Xalq Artisti Siyavuş Kərimi çıxış edərək sənətkarın həyat və yaradıcılığından danışıb, musiqi mədəniyyətimizin inkişafındakı xidmətlərini qeyd edib.\nVurğulanıb ki, Azərbaycan musiqi salnaməsini yaradan şəxsiyyətlər sırasında bəstəkar, dirijor, pianoçu, folklorşünas, ictimai xadim, Xalq Artisti, Dövlət mükafatı laureatı Tofiq Quliyevin də özünəməxsus yeri vardır. Onun ürəkaçan mahnıları, orijinal estrada əsərləri, mükəmməl kino musiqisi, operettaları, ölkəmizin hüdudlarından çox-çox uzaqlarda populyarlıq qazanaraq bu gün də sevilə-sevilə ifa olunur. Böyük bəstəkarın sənətinə dövlət tərəfindən göstərilən diqqət və qayğı da bir növ onun xatirəsinə olan ehtiramın bariz nümunəsidir. Prezident İlham Əliyevin Tofiq Quliyevin 100 illik yubileyinin keçirilməsi haqqında müvafiq Sərəncamı görkəmli sənətkarın xatirəsinə dərin hörmət və ehtiramın təcəssümü kimi qiymətləndirilib, ictimaiyyətimiz tərəfindən rəğbətlə qarşılanıb.\nBildirilib ki, sənətkarın yaradıcılığında mahnı janrı aparıcı olsa da, bədii istedadı bununla məhdudlaşmır. O, həmişə böyük həvəslə kino sənəti üçün çalışaraq, yetmişdən çox filmə musiqi bəstələyib. "Səbuhi", "Ögey ana", "Görüş", "Bəxtiyar", "Onu bağışlamaq olarmı", "Telefonçu qız", "Nəsimi" və s. filmlərə yazdığı musiqi özünün melodikliyi, təbiiliyi ilə seçilir, mahnıları isə coşqun ilhamla oxunur.\nS.Kərimi qeyd edib ki, unudulmaz sənətkar milli musiqili komediya janrına da öz töhfəsini verərək "Aktrisa", "Qızıl axtaranlar", "Sənin bircə sözün", "Sabahın xeyir, Ella" kimi əsərlərini yazır. Bu operettaların musiqi parçaları tamaşanın müvəffəqiyyət qazanmasında, obrazların səhnə təcəssümündə həmişə böyük rol oynayıb.\nÇıxış edən digər natiqlər görkəmli bəstəkarın həyatından, onun sənət fəaliyyətindən danışıblar. Diqqətə çatdırılıb ki, böyük sənət fədaisi, əsl vətənpərvər T.Quliyev bütün qüvvə və istedadını yaradıcılığa sərf edib, hörmət və ehtiram qazanıb. Adı qızıl hərflərlə musiqi tarixinə həkk olunmuş bənzərsiz sənətkarın parlaq siması xalqımız tərəfindən həmişə yüksək tutulacaq.\nTədbir konsert proqramı ilə davam edib. Gecədə Azərbaycan Milli Konservatoriyası tələbələrinin ifasında bəstəkarın mahnıları səsləndirilib. AzərTac


3 otaqlı yeni tikili — 153 m² — Nərimanov r., Bakı, Azərbaycan (994419) - Bina.az\n6313 elan göstər\n3 otaqlı yeni tikili #994419\nElanın nömrəsi: 994419\nBaxışların sayı: 21425\nÜnvan: Bakı şəhəri, Əliyar Əliyev küç 8\nÇox təcili satılır! 1 günə satılmalıdır. Qiymət son qiymətdir.\n- Vasitəçisiz satıram,\n- Şirkətlərdən narahat etməməyi xahiş edirəm!\nN.Nərimanov metrosuna yaxin,\nkeçmiş Kosmos mağazasının arxasında.\n- 20 mərtəbəli binanın 19 cu mərtəbəsində\n- 153 kv.m - yelçəkən (skvoznoy)\n- İki sanitar qovşağı (10+6 kv.m) və geniş girişi (30 kv.m) və iki eyvanı var.\n- Daimi qaz, su, lift və mühafizə\n- 2 maşınlıq kitayə qaraj var\n- Parket döşəmə, italyan oboylar, mətbəx mebeli, duş kabina. Kombi systemi və əlavə olaraq Ariston var. 3 Split "LG" kondisioneri var.\nBinanın böyük həyət, uşaq meydançası, market, 24 saat muhafizəsi.


Koton 2014 uşaq paltarı modası » wWw.Qadinlar.Biz ~ Qadınlar Bir Incidir! Populyar Qadın Saytı\nTarix: 13-05-2014, 11:30\nŞərhlər: Baxılıb: 10362\nSəs ver: 2014 yaz-yay uşaq modasına baxdığımızda rəngarəng bir uşaq paltar mərasimi görürük. Bu yay uşaq modasında xüsusilə canlı rənglərlə birlikdə natüral rənglərin birlikdə istifadə edildiyi paltarlar çox modadır. Ya da canlı rəng bir altla natüral rəng bir üstü kombinləyərək də son dərəcə trend bir paltar meydana gətirə bilərsiniz uşağınız üçün.\nKoton uşaq kolleksiyası bu yaz bu mövzuda olduqca müvəffəqiyyətlidir. Çünki uşaqlar üçün hazırladığı bir-birindən gözəl və bir-birindən rəngli paltarlar sözün tam mənasıyla son dərəcə trend və qəşəngdir.\n2015 Koton qış uşaq kolleksiyası


"ANALOQSUZ" səhiyyəmizin parlamentdəki "SƏFİRİ" – Və Əhliman Əmiraslanovun "xala-xətrin qalmasın" seçki kampaniyası - Azadliq Xeber\n“ANALOQSUZ” səhiyyəmizin parlamentdəki “SƏFİRİ” – Və Əhliman Əmiraslanovun “xala-xətrin qalmasın” seçki kampaniyası\nParlament buraxılıb növbədənkənar seçki elan ediləndə “köhnə qvardiya”nın bütünlüklə yola salınacağını düşünənlər yanılmışdılar. Belə ki, yeni parlamentə namizədlikləri verilən və qutudan çıxmaları üçün hər cür şərait yaradılanlar sırasında həmin qrupa aid olanların sayı kifayət qədər çoxdur.\nNövbədənkənar seçkini islahatın siyasi istiqamətinin əsas tərkib hissələrindən biri, yeni parlamentin formalaşmasını isə qanunverici hakimiyyətin müasirləşməsi, gəncləşməsi, yeni çağırışlarla, islahatlarla ayaqlaşması və s. istiqamətlərdə atılan mühüm addım kimi qəbul etsək, o zaman artıq bir neçə dəfə parlamentdə təmsil olunmuş, yaşı 70-i haqlamış, indiyə qədərki fəaliyyətində hər hansı fövqəladə nailiyyəti olmayan şəxslərin yenidən parlamentə düşməsi heç cür məntiqli görünmür. Bu sıraya yəqin ki, 65 saylı Saatlı-Sabirabad-Kürdəmir Seçki Dairəsindən YAP-ın yenidən namizədliyini irəli sürdüyü Əhliman Əmiraslanovu da aid etmək olar.\nHələ 1992-ci ildən başlayaraq, düz 23 il Azərbaycan Tibb Universitetinin (ATU) rektoru olan və uzun illərdir ki, səhiyyə sektorunda müxtəlif digər vəzifələr daşıyan Ə.Əmiraslanovun 73 yaşı var. Əlbəttə ki, yaşı qüsur hesab etmək olmaz. Lakin insanların istəyindən asılı olmayaraq, yaş amili fiziki imkanlar baxımından olduqca əhəmiyyətlidir.\nMəsələ ondadır ki, Ə.Əmiraslanov deputat, Milli Məclisin Səhiyyə Komitəsinin sədri vəzifəsilə yanaşı, ATU-nun Onkologiya Kafedrasının müdiri, AMEA-nın biologiya elmləri bölməsinin akademik-katibi, Onkoloji Klinikanın direktorudur. Hələ sadalamadığımız irili-xırdalı başqa vəzifə və titulları olan 73 yaşlı insanın bu qədər vəzifənin öhdəsindən keyfiyyətli şəkildə gəlməsi fiziki cəhətdən mümkün görünmür.\nDigər tərəfdən, Azərbaycanın səhiyyə sektoru, xüsusilə də onkologiya sahəsi ən çox şikayət olunan, ən bərbad, humanizmdən uzaq, bahacıl, çoxsaylı həkim səhvləri və qeyri-peşəkarlığı ilə seçilən istiqamətlərdən biridir. Ümumiyyətlə, səhiyyə sistemi və onun onkoloigiya sahəsi ölkədə bəlkə də ən dərin, böyük islahatlara ehtiyacı olan olduqca vacib sahədir.\nHörmətli Əhliman Əmiraslanov isə 23 il(!) ATU-nun rektoru, 10 ilə yaxın Səhiyyə Komitəsinin üzvü və 5 il də onun sədri, həmçinin uzun illər onkologiyaya aid tibb müəssisələrinə rəhbərlik etməklə, ölkənin səhiyyə sistemi üçün nə bacarıbsa, onu da edib. Onun zəhmətini yerə vurmaqdan uzaq olsaq da, Azərbaycan səhiyyəsinin, xüsusilə də onkologiya sahəsinin vəziyyəti göz önündədir və bugünkü mənzərənin yaranmasında onun da payı var. Yeni Milli Məclis və onun Səhiyyə Komitəsi isə səhiyyədə aparılmalı olan islahatlarda mühüm rol oynaya bilər. Belədə, Əmiraslanov yenidən parlamentdəki vəzifəsinə qayıdacaqsa, bu sahəni məlum vəziyyətə gətirənlərdən biri olan şəxsdən islahatla bağlı hansı təşəbbüs, addım gözləmək olar?\nOnun uzun illər rəhbərlik etdiyi tibb mütəxəssisi yetişdirilməsi sahəsinə gəlincə isə, təəssüf ki, ATU-nun dünya tibb ali məktəblərinin bir çox nüfuzlu reytinq cədvəllərində adı belə yoxdur. Bu ali məktəbdə Ə.Əmiraslanov da daxil olmaqla, 20-30 il, hətta daha çox müddətdə kafedra müdiri vəzifəsini tutan insanlar var. Ancaq bu o demək deyil ki, bizim savadlı, perspektivli alimlərimiz, həkimlərimiz yoxdur. Sadəcə, onların da böyük qismi məlum səbəblərdən ölkəni tərk edirlər, təhsillərini və fəaliyyətlərini başqa ölkələrdə davam etdirməyə üstünlük verirlər.\nOnun mütəxəssis yetişdirilməsindəki ən böyük uğuru elə universitetin Onkologiya Kafedrasında öz yerini verə biləcəyi bir alim hazırlaması olardı. Ancaq belə çıxır ki, yetişdirməyib. Əgər yetişdirsəydi, hər halda çoxsaylı vəzifələrindən biri olan kafedra müdirliyini ona verib, başqa işlərilə məşğul olar, məsələn, deputatlığını edərdi.\nSöhbət deputatlıqdan düşmüşkən, təmsil etdiyi dairənin seçicilərinin ondan razı qaldığını söyləmək də ən azı insafsızlıq olardı. Əslində, Əmiraslanovu başa düşmək də olar. Adam bu yaşında bir neçə vəzifəni daşımaqla, öz biznesini idarə etməklə yanaşı, həm də seçicilərin ayağına getməyə, onların qapısını döyüb, problemlərilə maraqlanmağa necə vaxt tapa bilər ki? Üstəlik də, şəxsi həyatdakı yeniliklər, ailə qayğıları…\nDigər tərəfdən, hörmətli akademikin yenidən parlamentə düşməsi üçün dairədə onsuz da hər cür münbit şərait yaradılıb və ciddi sayılacaq heç bir rəqibi yoxdur – su idarəsində nasos maşinisti, məktəbdə idman müəllimi, məktəb “zavuçu” və sair. Yəni ki, bu dairədə artıq hər şey çoxdan məlumdur.\nElə Əmiraslanovun həmin dairədə apardığı hazırkı “xala-xətrin qalmasın” seçki kampaniyası da göstərir ki, 65 saylı Saatlı-Sabirabad-Kürdəmir Seçki Dairəsinin camaatını deputat sarıdan hansısa müsbət yenilik gözləmir.(Azpolitika.info)


Brendfoni | Havas Azerbaijan\nUğurla həyata keçirdiyimiz 360° marketinq kampaniyaları arasına daha biri –Brendfoni.com.tr üçün hazırladığımız kommunikasiya kampaniyası da daxil oldu.\nBrendfoni.com.tr Türkiyə mərkəzli onlayn alış-veriş saytıdır. Sayt ölkəmizdə xidmət göstərməyə başladığını şopinqsevərlərə çatdırmaq məqsədilə güclü və cəlbedici kampaniya gerçəkləşdirmək istəyirdi.\nBiz ilk öncə geniş bazar araşdırması edərək onlayn alış-verişlərdəki mövcud vəziyyəti, insanların qarşılaşdıqları problemləri və "Brendfoni"nin bu problemlərə gətirdiyi həll yollarını analiz etdik. İnsanların onlayn şopinq edərkən 4 fəsil boyunca çətinliklər çəkdiyini bilirdik. Elə mesajımızda və yanaşmamızda məhz bu nöqtədən yola çıxdıq. Mesajımız məhz belə oldu: Brendfoni: Alış-verişin yeni fəsli – Rahatlığın fəsli!\nKampaniyanın mesajı ilə yanaşı, reklam çarxı üçün ssenari hazırladıq. Ssenaridə mesajımızı dinamik şəkildə çatdırdıq, səhnələri də məhz fəsillərə və brendin ikonik rənglərinə uyğun seçdik. İdeyamızı qısa müddət ərzində təsəvvür etdiyimiz kimi və istədiyimiz səviyyədə reallaşdıra bilmək üçün Türkiyənin təcrübəli və peşəkar komandası ilə çalışdıq, çəkilişlər də elə İstanbulda baş tutdu. Reklam çarxımızın baş qəhrəmanı isə ekranların sevilən siması Kəmalə Piriyeva oldu. Hətta çarx üçün xüsusi "jingle" da ərsəyə gətirildi.\nNövbəti mərhələdə brend üçün daha müasir, dinamik və reklam çarxı ilə uyğunluq təşkil edəcək korporativ stilistika yaratdıq. Eyni zamanda bu stilistikaya əsaslanaraq bilbordlar yaratdıq.\nHədəf kütləsinə çatmaq üçün həm onlayn, həm də oflayn kanallardan aktiv istifadə etdik. Digital və ənənəvi məcralar üçün xüsusi media planlar hazırladıq, bütün yerləşdirmələri də həmin plan əsasında reallaşdırdıq. Xüsusən müxtəlif digital məcraların ("YouTube bumber"; "Instagram story"; monitor və s.) tələblərinə uyğun şəkildə TVC və KV adaptasiyaları hazırladıq. Markanı və onun üstünlüklərini daha yaxşı çatdıra bilək deyə hədəf kütləsinə yaxın bir dildə kommunikasiya apardıq. Elə bu məqsədlə çeşidli xəbər səhifələri və bloqqerlərlə əməkdaşlıq etdik, effektiv influenser kampaniyası keçirdik.\nBir sözlə, layihənin uğuru naminə komanda olaraq var-gücümüzlə çalışdıq. Yeni, uğurlu layihələrə qədər!\n"Havas"la birlikdə və "Havas Group"un tərkib hissəsi olaraq fəaliyyət göstəririk.


Putin “anti-işğal” qanunu imzaladı – 5 il müddətində… | Sizinyol.com\nRusiya liderinin Çinin Uzaq Şərqə ekspansiyasının (bəzi ekspertlər bunu “iqtisadi işğal” adlandırırlar – red.) gücləndiyi bir vaxtda belə bir təşəbbüslə çıxış etməsi diqqət çəkir. Kreml Çinin Uzaq Şərqə güclənən ekspansiyasından olduqca narahatdır. Pekin müxtəlif vasitələrlə bu regiona iddia edir. Çin tarixinin səkkizinci sinif dərsliyində yazılan aşağıdakı fikirlər də bunu deməyə əsas verir: “Rusiya imperiyası ikinci tiryək müharibəsindən sonra Böyük Britaniya və Fransa ordusu tərəfindən Çinin işğal edilməsindən istifadə edərək Çinin şimali-şərq və şimali-qərbindəki 1,5 milyon kvadrat kilometr ərazisini işğal etdi”. Pekin hesab edir ki, Rusiya imperiyası onun zəifləməsindən istifadə edərək Çini “bərabərhüquqlu olmayan” müqavilələr imzalamağa məcbur edib. Söhbət 1858-ci ildəki Ayqunsko və 1960-cı ildəki Pekin müqaviləsindən gedir. Rusiya-Çin sərhədi qəti olaraq 2008-ci ildə müəyyən olunub. Bununla belə Rusiya Çinin ərazi iddialarından narahat olmaqda davam edir.\nDünya “anti-işğal” 5 il müddətində imzaladı Putin qanunu Şərh yazın


Sandro Bottiçelli | Məşhur rəsmlər və rəssamlar | Kayzen\n«Bahar» (təxminən 1477-1478) və «Veneranın doğulması» (təx.1483-1484) Bottiçellinin ən məşhur əsərləri sayılır. Rəssamın sakit ləpələnən dənizdə balıqqulağında üzən Venera obrazı dünya incəsənətində ən füsunkar qadın obrazlarından biridir. Rəssam misilsiz gözəlliyə malik ilahənin simasına daha çox Məryəm ananın təsvirlərinə xas olan şövq verib.\nBottiçelli 1481-1482-ci illərdə Rosseli, Girlandayo və Perucino ilə birlikdə Sikstin kapellasının divarlarına freskalar çəkib. Bottiçellinin çəkdiyi «Musanın cavanlığı», «Koreyin cəzası» və «Cüzamlının şəfa tapması» freskaları rəssama doğma şəhərin hüdudlarını aşaraq çox-çox uzaqlara yayılan bir şöhrət qazandırıb. Florensiyaya qayıdan Bottiçellinin emalatxanasında iş qaynamağa başlayır, sifarişlərin ardı-arası kəsilmir. O, varlanır və böyük hörmət sahibi olur.\nAmma Bottiçelli «qara gün» üçün pul yığmağı bacarmırdı. Üstəlik, xasiyyətcə çox həssas adam idi. Erkən İntibah dövrünün bir çox digər sənətkarları kimi, o da 1940-cı illərdə fanatik rahib Savanarolanın təsiri altına düşür. Savanarola öz moizələrində Florensiya varlılarının tüfeyli və pozğun həyatını, Mediçinin zülmkarlığını haqlı olaraq pisləyirdi. Amma Savanarola incəsənətin üstünə də hücum çəkmişdi. O incəsənətdə işığın, həyat eşqinin və gözəlliyin hər bir təzahürünü günah hesab edirdi. Onun tərəfdarları dünyəvi kitablardan və incəsənət əsərlərindən tonqallar qalayırdılar.\nBottiçelli Savanarolanın ölümünə «Milad günü» (1501) tablosu ilə münasibət bildirir. Bu əsərdə nə əvvəlki Bottiçellidən əsər-əlamət var, nə də İntibah dövründən. Perspektiv qanunlarının, fiqurların obyektin yaxınlığından və ya uzaqlığından deyil, onun əhəmiyyətindən asılı olan miqyasının tamamilə inkar edilməsi – bütün bunlar orta əsrlərə qayıdışın əlamətləridir.\n, Sandro Bottiçelli\n93 üzv · 123 topik · RSS


Spor Toto Strategies | Express İdman & Casino Betting | Time bütün istehlak deyil\nSpor Toto Strategies – Siz Sports.expresscasino.co.uk Qazan nə edin\nBəzi idman meraklıları yalnız onun əsmək üçün idman qumar, baxmaq başqaları var isə idman bahis ciddi pul edilməsi peşə.\nsərvət yaradılması və idman bahis ilə ardıcıl pul edilməsi çətin iş ola bilər, Siz yerdə ayaq və bir dəfə, lakin bacarıq və bilik ədalətli bit əldə bilmişik, tezliklə bir dəbdəbəli və rahat həyat tərzi aparıcı üçün yol qədər işləyə bilər.\nödənilməsi onların yüksək and hard-core veteranları var, gəlir, və pul edilməsi bahis strategiyaları. Burada bəzi əsas idman bahis strategiyaları "Sizə yardım etmək üçünhətta odds ".\nSizin maliyyə Or bankroll idarə\nəsas torpaq qayda bahis "Edir"Gedək bir az "üçün"qazanmaq əvəzində daha çox.\nisə bahis haqqında idman, həmişə pul müəyyən məbləğ kənara sifon hazırlanır; başqa adla "Bankroll" Siz itirmək hazırıq. Bu böyük yaxşı risk etmək istəyən pul məbləği. Plan ahead and Siz həftə üçün bankroll kimi istifadə edə bilərsiniz pul kənara, Siz uzun müddət onu ay və ya hətta bir mövsüm əgər.\nuğurlu ümumi formula bahis istifadə bahis yerləşdirmək üçün 1% qədər 5% Sizin cəmi bankroll. Bu onu silsilələri ərzində ölçü və bahis kimi bu sayı yapışmaq vacibdir.\naldatmaq bir neçə dəfə vasitələri uzanır ola bilər üçün nömrələri və oyun plan qalmaq saxla, kənara və az daha cəhd. lakin, tez-tez oyunçu pul müəyyən bu fikir deyil boğulan cənub. Sizin çərçivəsində iş və tədricən bir müddət və ya bir mövsüm ərzində artırmaq üçün baxmaq.\nQalmaq Sober və Balanced\nquyu, Mən sizin ana kimi səs demək deyil, lakin olma spirt və üç katlanmalarda pul imkanları ələ və edilməsi şansınızı artıracaq narkotik pulsuz.\nBu bir möcüzə sonra ən casinos da Las Vegas pulsuz içkilər təklif - ev o qumar olan olan bütün? Bu barədə düşünün!\nbütün pul edilməsi və ya itirmək rush mütləq yüksək vermək və ya aşağı emosiyaların əldə edə bilərsiniz. Stay focussed; Sizin emosiyaların siz daha yaxşı almaq imkan verməyin. xatırlamaq, Aqillar və siz focussed, etmək daha yaxşı qərarlar və daha çox pul.\nSizin Homework hüququ yoxdur\nSpor Toto Strategies Blog Will aşağıdakı Bonus Cədvəl sonra davam\nSizin riyaziyyat və sağ faktlar alın. Bu, ən əsas hələ mühüm biridir idman bahis strategiyaları.\ntədqiqat, təhlil və hər qərarı gözdən və siz seçin. əvvəlki tendensiyalar geri Fall, bazar stats hesab - bunu siz kimi hazırlanmış gəlmək üçün nə.\nSiz səfər və bir neçə dəfə düşmək üçün bağlıdırlar, belə ki, bir az hazırlanması və ev iş Siz oyun daxil sağ geri sıçrama kömək edəcək.\nSizin Money Lines anlayın\nBu, mütləq ən seasoned veteranları tərəfindən istifadə edilən ən effektiv və tez-tez istifadə bahis strategiyaları biridir. uğurlu ən böyük aspekt idman bahis Siz həmişə ən yaxşı alış-veriş təmin etməkdir idman bahis xətləri.\nÇox online sportsbooks özünüzü Qeydiyyat. yaxşı əmin kontrol olun bahis xətləri hər təqdim edilir etmək üçün seçin bahis.\nSports.expresscasino.co.uk üçün Strategies Blog Spor Toto. Siz qazanmaq nə edin!